Η πικρή αλήθεια για την Λιβύη | WE THE ECOUMENISTS exontes zilon FOR AN OECOUMENIC POLIS\n← Harnessing automation for a future that works\nDirect Democracy Principles & Theses of syntagma assembly →\nΤι κρύβεται πίσω από την διάλυση της χώρας\nΚάθε ημέρα αποκαλύπτεται και περισσότερο η ραγδαία εφαρμογή του σχεδίου των “παγκοσμιοποιητών”. Εμείς, οι Έλληνες, ήδη το ζούμε στο πετσί μας και στην τσέπη μας\nΠαρακολουθώντας τις καταιγιστικές διεθνείς εξελίξεις των ημερών μας και τις τραγικές εξελίξεις σε ορισμένα από τα κράτη που δέχονται την ανηλεή επίθεση των παγκοσμιοποιητών και του κεφαλαίου μας δημιουργούνται απορίες και ερωτηματικά. Όπως π.χ. γιατί τόσο μένος και όλη αυτή η (Νατοική) εκστρατεία κατά της Λιβύης και του ηγέτη της Συνταγματάρχη Καντάφι και σχεδόν μηδενική αντίδραση για την Συρία, εκτός από κάποιες καταδικαστικές ανακοινώσεις ανούσιες και άνευ σημασίας; Τι παραπάνω έκανε η Λιβύη και τι ο ηγέτης της που ανάγκασε ορισμένες Δυτικές χώρες και τις ΗΠΑ να συμμετάσχουν στη επιχείρηση-νέα Σταυροφορία, όπως την ονόμασαν οι Λίβυοι; Μέχρι και εισαγγελέας του Διεθνούς Δικαστηρίου επιστρατεύτηκε και να εκδώσει ένταλμα εναντίον του με την κατηγορία του εγκληματία πολέμου. Η απάντηση είναι απλή….\nγια εκείνους που διαβάζουν πίσω από τις γραμμές των φερέφωνων ΜΜΕ η μελετώντας κάποια στοιχεία, συνδυάζοντάς τα με γεγονότα και καταστάσεις και ιδιαίτερα με τα συμφέροντα του διεθνούς κεφαλαίου, των παγκοσμιοποιητών και της Νέας Τάξης πραγμάτων, που ηγούνται οι ΗΠΑ και ο Δούρειος Ίππος των στην Ευρώπη, η Αγγλία, καθώς και η Γαλλία του Σαρκοζί, που μύρισε χρήμα και έσπευσε, συνεπικουρούμενοι από τα κράτη των προθύμων, που ζητούν την εύνοια των ΗΠΑ, όπως η Ελλάδα και λοιπά ευρωπαϊκά και μη κράτη..\nΑς εξετάσουμε λοιπόν την περίπτωση της Λιβύης, που είναι χαρακτηριστική και εξόχως αποκαλυπτική των προθέσεων των παγκοσμιοποιητών και φυσικά των μελλοντικών των προθέσεων και για άλλα κράτη στην ευρύτερη περιοχή της Μ. Ανατολής, Ασίας και εδώ είναι το ανησυχητικό και των Βαλκανίων, και της ανατολικής Ευρώπης. Εδώ να διευκρινίσουμε από την αρχή ότι δεν έχουμε καμία πρόθεση να γίνουμε ο συνήγορος του Καντάφι, ο οποίος έχει τα αμαρτήματά του και είναι πολλά, αλλά ας τον κρίνει ο λαός του, αλλά σκοπός μας είναι να παραθέσουμε γεγονότα, αλήθειες και προφανείς σκοπιμότητες, οπότε το συμπέρασμα βγαίνει αβίαστα και είναι διαφορετικό από αυτό που μας σερβίρεται. Ας πάρουμε τα πράγματα από την αρχή:\nΟ Καντάφι είναι ο τελευταίος ηγέτης μιας γενιάς μετρίων σοσιαλιστικών και παναραβικών επαναστατών που παραμένουν στην εξουσία μετά από την εξάλειψη του Νάσερ, που ανήλθε στην εξουσία πριν από 42 (ναι σαράντα δύο) χρόνια με αναίμακτη επανάσταση από έναν άρρωστο μονάρχη.. (Ήδη και ο Κάστρο έχει αποσυρθεί από τα πολιτικά δρώμενα της Κούβας). Σήμερα ο αρχηγός του κράτους στη Λιβύη δεν είναι ο Καντάφι, είναι ο σημερινός πρωθυπουργός της Λιβύης ο Μπαγντάντι Μαχμουντί, τον οποίο ουδείς από τα ΜΜΕ αναφέρει. Για δε τον Καντάφι όλοι αναφέρονται σαν τον ηγέτη της Λιβύης, χωρίς άλλο τίτλο, ούτε Πρόεδρος, ούτε πρωθυπουργός. Όποιος αναφέρει τον Καντάφι σαν ηγέτη της Λιβύης, είναι σαν να αποκαλεί τον Χιροχίτο ηγέτη της Ιαπωνίας. Τελικά ο Καντάφι είναι μόνο ο αρχιτέκτονας του σημερινού πολιτικού συστήματος της Λιβύης, που είναι ένα μείγμα από παναραβισμό, σοσιαλισμό και μίξη κάποιων ισλαμικών θρησκευτικών αντιλήψεων. Η θέση του μοιάζει περισσότερο με εκείνη των ιδρυτών των ΗΠΑ και έχει περισσότερο έναν εθιμοτυπικό χαρακτήρα, είναι το πολιτικό κεφάλαιο που δημιούργησε την σημερινή Λιβύη, που παρακολουθεί τις εξελίξεις και εκφράζει τις απόψεις του για τα πολιτικά δρώμενα, που γίνονται αμέσως αποδεκτά από την κυβέρνηση της Λιβύης. Ο ρόλος του ομοιάζει με τον θρησκευτικό (και πολιτικό) ηγέτη του Ιράν, τον Αγιατολαχ Χαμενεί, με αρκετές διαφορές, αλλά είναι δύσκολο για μας να αντιληφθούμε την δομή διοίκησης και εξουσίας, ίσως ο όρος γκουρού της Λιβύης θα τον αντιπροσώπευε καλύτερα.\nΕρχόμαστε τώρα στην έναρξη των γεγονότων και πως ξεκίνησαν. Μήπως ως συνέχεια των λοιπών εξεγέρσεων στην Βόρεια Αφρική; Οι ταραχές στη Λιβύη δεν ξέσπασαν εξ αιτίας μερικών νεαρών, που ζητούσαν αλλαγή, όπως έγινε στην Αίγυπτο ή την Τυνησία. Ξεκίνησε, όταν μια ομάδα με το όνομα “Ισλαμικό Εμιράτο του Μπάρκα” (το όνομα της πρώην βορειοδυτικής περιοχής της Λιβύης) έπιασε μερικούς ομήρους και σκότωσε δύο αστυνομικούς. Η εξέλιξη αυτή έχει την ιστορία της. Στις 18 Φεβρουαρίου 2011 μια ομάδα έκλεψε 70 στρατιωτικά οχήματα, αφού προηγουμένως είχε κάνει επίθεση στο λιμάνι της Βεγγάζης και σκότωσε τέσσερις στρατιώτες. Η εξέγερση λοιπόν ξεκίνησε στην πόλη της Βεγγάζης στην ανατολική Λιβύη, κοντά στην Αίγυπτο, που βρισκόταν τότε σε αναβρασμό και τα σύνορα δεν ελέγχονταν πλέον. Ο Ιταλός ΥΠΕΞ τότε εξέφρασε την ανησυχία του για την δημιουργία ενός “Ισλαμικού Εμιράτου της Βεγγάζης”, το οποίο θα μπορούσε να κηρύξει την ανεξαρτησία του, αλλά κανείς δεν έδωσε σημασία τότε. Από που λοιπόν προέρχονται αυτές οι ξαφνικές διαμαρτυρίες; Η απάντηση βρίσκεται στο γεγονός, ότι οι ομάδες αυτές, που χρηματοδοτούνται εδώ και δεκαετίες από τις Ηνωμένες Πολιτείες, βρήκαν μετά την Τυνησία και την Αίγυπτο την ευκαιρία, να θέσουν ολόκληρη τη Λιβύη υπό τον έλεγχό τους. Μια τέτοια ομάδα, που συνελήφθη πρόσφατα, αποτελούνταν από δεκάδες άτομα αλλοδαπής υπηκοότητας, που είχαν λάβει μέρος σε λεηλασίες και δολιοφθορές. Ακόμη στις ομάδες αυτές κυρίαρχο ρόλο είχαν και πυρήνες της Αλ Κάιντα, που υπήρχαν ήδη και δραστηριοποιούνταν ιδιαίτερα στην περιοχή της Βεγγάζης, που παραδοσιακά ήταν κατά του Καντάφι. Θυμάστε τον Καντάφι να φωνάζει ότι πίσω από όλα αυτά ήταν η Αλ Κάιντα; Είναι βέβαιο ότι η Αγγλία χρηματοδοτούσε έναν πυρήνα της Αλ Κάιντα στη Λιβύη για να δολοφονήσει τον Καντάφι. Η κύρια ομάδα της αντιπολίτευσης είναι σήμερα το «Εθνικό Μέτωπο Σωτηρίας της Λιβύης» που χρηματοδοτείται από τη Σαουδική Αραβία, τη CIA και μυστικές υπηρεσίες της Γαλλίας, και συμπορεύτηκε μαζί με άλλες αντιπολιτευτικές ομάδες, που προαναφέραμε και που τελικά απετέλεσαν το «Εθνικό Συνέδριο της λιβυκής Αντιπολίτευσης». Το Συνέδριο αυτό ανακήρυξε την «Ημέρα της οργής», η οποία με το «Εθνικό Μέτωπο Σωτηρίας της Λιβύης” , όπως ονομάστηκε η οργανωμένη αντιπολίτευση βύθισε στις 17 Φεβρουαρίου, την Λιβύη στο χάος. Αξιοσημείωτο είναι το γεγονός, ότι διέθεταν από την αρχή αξιόλογο οπλισμό, εξ ου και οι επιτυχίες των στρατιωτικά στην αρχή, όπου αιφνιδίασαν τον κρατικό μηχανισμό και Στρατό της Λιβύης.\nΓιατί είναι οι ΗΠΑ τόσο εναντίον του Καντάφι; Γιατί ο Καντάφι ήταν και είναι η κύρια απειλή για την ηγεμονία των ΗΠΑ στην Αφρική, επειδή προσπαθούσε να ενώσει την ήπειρο και να την φέρει σε αντίθεση με τις ΗΠΑ. Πράγματι, ο Καντάφι κατά καιρούς έχει κατηγορήσει τις ΗΠΑ, ότι δημιούργησαν τον ιό HIV (ΑΙDS), ότι το Ισραήλ βρίσκεται πίσω από την δολοφονία του Matin Luther King και του John F. Kennedy, ότι οι απαγωγείς των αεροπλάνων της 9/11 είχαν εκπαιδευτεί στις Ηνωμένες Πολιτείες και πολλά άλλα. Επί τόσα χρόνια θεωρούνταν τρομοκράτης και μόνο τώρα τελευταία ανένηψε κατά τις ΗΠΑ, αφού αποζημίωσε τα θύματα της συντριβής του αεροπλάνου στο Λόκερμπι. Και ήταν όλα αυτά λόγος να «αναγκάσουν» τον ΟΗΕ να λάβει μια απόφαση απαγόρευσης πτήσεων (NOFLYZONE) για την Λιβύη , που αμέσως το ΝΑΤΟ ανέλαβε να την υλοποιήσει , πραγματοποιώντας (και αυτό είναι παράβαση και παράνομο) αεροπορικούς βομβαρδισμούς που συνεχίζονται μέχρι σήμερα; Προφανώς όχι. Τότε τι άλλο υπάρχει που δεν αναφέρεται; Η εξήγηση ότι όλα έγιναν για το πετρέλαιο είναι σοβαρή αλλά όχι η μοναδική. Η χώρα παράγει μόλις το 2% του παγκόσμιου πετρελαίου. Το κενό μπορεί κάλλιστα να αναπληρωθεί από τα αποθεματικά της Σ. Αραβίας.\nΣτο διαδίκτυο κυκλοφορούν ευτυχώς ελεύθερα απόψεις, πληροφορίες και αλήθειες, που δεν υπάρχουν στα συμβατικά ΜΜΕ, αρκεί να έχεις την ικανότητα να τα αναζητήσεις και φυσικά την γνώση και την κρίση να ελέγξεις και να φιλτράρεις τον ωκεανό πληροφόρησης που υπάρχει. Αυτά λοιπόν που κυκλοφορούν και μετά από φιλτράρισμα, έχουμε την άποψη ότι δίδουν πειστική εξήγηση για τα τραγικά γεγονότα της Λιβύης και παραθέτουμε τα πιο σημαντικά: Υπάρχει καταρχήν μια εκπληκτική συνέντευξη του Αμερικανού στρατηγού ε.α Wesley Clark (πρώην ανώτερου Διοικητού του ΝΑΤΟ στην Ευρώπη), που κυκλοφορεί στο διαδίκτυο (με ήχο και εικόνα), όπου όπως λέει ο στρατηγός, το 2001 τον ενημέρωσαν (συνάδελφοί του Αμερικανοί Στρατηγοί) πως η Αμερική σκοπεύει στο άμεσο μέλλον να κηρύξει πόλεμο με το Ιράκ, τη Συρία, τον Λίβανο, τη Σομαλία, το Σουδάν, το Ιράν, και τη Λιβύη, χωρίς να ζητήσουν την άποψή τους (του Αμερικανικού Πενταγώνου) , αλλά και χωρίς να τους δώσουν εξηγήσεις γιατί απεφάσισαν έτσι. Φυσικά κανένα εκ των ΜΜΕ δεν έδωσε σημασία στα φοβερά που κατήγγειλε ο στρατηγός. Τι κοινό λοιπόν έχουν αυτές οι χώρες; Σε τραπεζικό επίπεδο, καμία τους δεν αποτελεί μέλος της Bank for International Settlements (BIS), που είναι ο πιο ισχυρός παγκόσμιος τραπεζικός οργανισμός. Αυτό το στοιχείο τις εξαιρεί από το μακρύ χέρι των ελέγχων της «κεντρικής τράπεζας των κεντρικών τραπεζών» της Ελβετίας.\nΟι πιο ανυπότακτες όλων είναι η Λιβύη και το Ιράκ. Και οι δυο έχουν ήδη δεχτεί επίθεση. Και στις δύο οι ηγέτες των μπήκαν στο στόχαστρο για εξόντωση. Στο Ιράκ το πέτυχαν, στην Λιβύη προσπαθούν ακόμη, πλην όμως ο Καντάφι είναι σκληρό καρύδι. Και προσέξτε τώρα τα κοινά σημεία των δύο χωρών. Στο Examiner.com αναφέρεται πως 6 μήνες πριν οι ΗΠΑ μπουν στο Ιράκ, η χώρα είχε προχωρήσει στην αποδοχή ευρώ αντί δολαρίων για το πετρέλαιό της. Αυτή η κίνηση απειλούσε τη παγκόσμια κυριαρχία του δολαρίου ως «πετροδολάριο». Σύμφωνα δε με ρωσικά δημοσιεύματα, ο Καντάφι είχε ήδη ξεκινήσει προσπάθεια άρνησης του δολαρίου και του ευρώ και κάλεσε τις αφρικανικές και αραβικές χώρες να πουλάνε πετρέλαιο σε ένα νέο νόμισμα, το χρυσό δηνάριο. Μάλιστα προωθούσε την ιδέα μιας ενωμένης Αφρικής με 200 εκατομμύρια κατοίκους, που θα χρησιμοποιούσε αυτό το νέο νόμισμα. Οι μόνοι αντίθετοι στη πρόταση του ήταν η Νότιος Αφρική και ο επικεφαλής του Αραβικού Συνδέσμου. Αυτή η πρωτοβουλία θεωρήθηκε ως η μεγαλύτερη απειλή για την οικονομική σταθερότητα του πλανήτη, τόσο από τις ΗΠΑ όσο και από την ΕΕ, δηλαδή για την Νέα Τάξη πραγμάτων και τους παγκοσμοιοποιητές. Όπως αναφέρει ακόμη το Market Oracle, η κεντρική τράπεζα της Λιβύης είναι 100% κρατική. (Για την Τράπεζα της Ελλάδος μήπως γνωρίζουμε σε ποιον ανήκει το πλειοψηφικό πακέτο;). Η κυβέρνηση τυπώνει το δικό της χρήμα (δηνάριο) μέσω της δικής της τράπεζας. Η χώρα είναι αυτάρκης, διαθέτει πόρους, είναι κυρίαρχη, και συνεπώς μπορεί να ορίζει την οικονομική της μοίρα. Το μεγάλο πρόβλημα των τραπεζικών Καρτέλ της παγκοσμιοποίησης είναι ότι για να κάνουν δουλειές με τη Λιβύη, πρέπει να περάσουν από τη κεντρική της τράπεζα, και το εθνικό της νόμισμα, στα οποία όμως δεν έχουν καμιά επιρροή. Για αυτό και η διάλυση αυτής της τράπεζας μπορεί να μην αναφέρεται στις ομιλίες του Ομπάμα και του Σαρκοζί, αλλά σίγουρα αποτελεί βασικό λόγο για την επίθεσή τους στον Καντάφι.\nΣύμφωνα με άρθρο της Asia Times του 2002, «οι κανόνες της BIS εξυπηρετούν απλά το ιδιωτικό τραπεζικό σύστημα, ακόμη και εις βάρος των εθνικών οικονομιών. Η BIS κάνει στα εθνικά τραπεζικά συστήματα αυτό που το ΔΝΤ κάνει στα εθνικά νομισματικά καθεστώτα. Οι εθνικές οικονομίες που πέφτουν θύμα της παγκοσμιοποιημένης οικονομίας, δεν εξυπηρετούν πλέον τα εθνικά συμφέροντα». (Κάτι μας θυμίζουν όλα αυτά τελευταία). Η άποψη του διεθνούς κεφαλαίου και φυσικά της BIS είναι ότι αν μια κυβέρνηση δανειστεί από δική της κεντρική τράπεζα, αυτό οδηγεί σε πληθωρισμό. Αν δανειστεί όμως από ξένες τράπεζες ή από το ΔΝΤ, αυτό δεν ισχύει. Στη πραγματικότητα όμως όλες οι τράπεζες τυπώνουν τα χρήματα που δανείζουν, είτε είναι ιδιωτικές, είτε κρατικές. Το περισσότερα καινούργιο χρήμα σήμερα προέρχεται από τραπεζικό δανεισμό. Αν το δανειστείς από κρατική κεντρική τράπεζα, είναι σχεδόν πάντα χωρίς επιτόκιο, και αυτό αποδείχθηκε ότι μειώνει το κόστος των δημοσίων προγραμμάτων κατά 50% (μέσο όρο). (ΣΗΜΕΙΩΣΗ: ΔΥΣΤΥΧΩΣ, ΟΙ ΚΕΝΤΡΙΚΕΣ ΤΡΑΠΕΖΕΣ ΗΠΑ ΚΑΙ ΕΥΡΩΠΑΙΚΩΝ ΚΡΑΤΩΝ (ΚΑΙ Η ΤΡΑΠΕΖΑ “ΕΛΛΑΔΟΣ”) ΔΕΝ ΕΙΝΑΙ ΚΡΑΤΙΚΕΣ!).\nΆρα, ο πόλεμος είναι για το πετρέλαιο ή για τις τράπεζες; Μπορεί και για τα δυο. Μπορεί και για το νερό. Αν διαθέτεις ενέργεια, νερό, και άφθονη πίστωση για να δημιουργήσεις υποδομές, τότε ένα κράτος δεν χρειάζεται ξένους δανειστές. Και αυτή είναι η απειλή που προκαλεί η Λιβύη. Το να δείξει στον κόσμο τι είναι δυνατόν να γίνει. Και όχι μόνο για την ίδια την Λιβύη. Ο Καντάφι πήγε να δείξει τον δρόμο και σε όλη την Αφρική. Και για αυτό έπρεπε να τιμωρηθεί και μάλιστα παραδειγματικά. Ο Καντάφι, αυτός ο ηγέτης, ο ανυπότακτος, ο απρόβλεπτος, ο τρομοκράτης (για την Δύση), ο επαναστάτης (για τους φίλους του), ο λαϊκιστής, ο δικτάτορας, ο ψυχασθενής και τόσοι άλλοι χαρακτηρισμοί, που ακολουθούν την εμβληματική αυτή μορφή της Λιβύης (ανάλογα από ποια γωνία τον βλέπεις), που άλλαξε την μορφή της περιοχής και από συνονθύλευμα φυλών με αντιπαλότητες μεταξύ των δημιούργησε κράτος, με τα χαρακτηριστικά που προαναφέραμε (καλά και κακά). Τι ήταν (ακόμη όμως ζει και βασιλεύει τουλάχιστον στην Τριπολιτάνα) ο Καντάφι θα το κρίνει ο λαός του και η αμείλικτη ιστορική καταγραφή.\nΗ επιχείρηση όμως κατά της Λιβύης (που δυστυχώς συμμετέχει και η πατρίδα μας) είναι παράνομη, προσχηματική και ιμπεριαλιστική. Δεν είναι τα ανθρώπινα δικαιώματα που επικαλούνται οι «Σταυροφόροι», όπως τους ονομάζει ο Καντάφι. Έχω ζήσει στην Μέση Ανατολή για πάνω από τρία χρόνια και θέλω να πιστεύω ότι αντιλαμβάνομαι σε κάποιο βαθμό την νοοτροπία, την κουλτούρα και τις αντιλήψεις των ανθρώπων αυτών. Οι εξεγέρσεις λένε γίνονται στο όνομα της δημοκρατίας και της ελευθερίας. Καλά ποιον ρώτησαν οι Αμερικανοί και οι ηγέτες της Νέας Τάξης πραγμάτων αν οι αραβικοί πληθυσμοί θέλουν την δημοκρατία της Δύσης; Τον τρόπο ζωής των; Την θρησκεία, τον πολιτισμό των; Ε λοιπόν να είστε σίγουροι ότι η συντριπτική πλειοψηφία των αράβων τα απορρίπτει όλα αυτά, μετά βδελυγμίας. Τι θέλουν; Τον δικό τους τρόπο ζωής, διακυβέρνησης, πολιτισμού και να τους αφήσουν ήσυχους, κάτι που δεν θα γίνει τελικά. Το κακό δυστυχώς στην περιοχή θα συνεχιστεί. Και όσο για την Λιβύη δυστυχώς η χώρα αυτή θα διαιρεθεί τουλάχιστον σε δύο μέρη, μετά ή άνευ Καντάφι. Στην ανατολική περιοχή, την Κυρηναϊκή, με πρωτεύουσα την Βεγγάζη και την δυτική περιοχή, την Τριπολιτάνα, με πρωτεύουσα την Τρίπολη.\nΔεν είναι εύκολο να σηκώνεις κεφάλι στο θηρίο. Ας δούμε τι συμβαίνει γύρω μας. Τίποτα δεν είναι τυχαίο και όλα έχουν εξήγηση, έχουν σχεδιασμό, έχουν οργάνωση. Και πολλές φορές τα σχέδια αποτυγχάνουν, για αυτό τον σκοπό υπάρχει λόγος να είμαστε ενημερωμένοι, να είμαστε ενωμένου και να αντιδρούμε, όπως και όσο μπορούμε.\nΥπτγος (Ε.α.) Ιωάννης Μπαλτζώης /2011\nThis entry was posted in News and politics and tagged Έλληνες, Καντάφι, Λιβύη, Νατοική εκστρατεία, λαός της Λιβύης. Bookmark the permalink.


Νέα μέτρα έως 3 Ιανουαρίου - Μάσκα παντού από αύριο, ακυρώνονται οι δημόσιες εορταστικές εκδηλώσεις - LEROS NEWS\nΠρωτοσέλιδο Επικαιρότητα Νέα μέτρα έως 3 Ιανουαρίου – Μάσκα παντού από αύριο, ακυρώνονται οι δημόσιες εορταστικές εκδηλώσεις\nΔιπλή μάσκα ή τύπου Ν-95 σε Μέσα Μαζικής Μεταφοράς και σούπερ μάρκετ – Ισχυρή σύσταση για διενέργεια PCR ή Rapid δύο και τέσσερις ημέρες μετά την άφιξη ταξιδιωτών στην Ελλάδα – Παράθυρο για νέα μέτρα πριν τις 03/01 – Δεν υπάρχει σκέψη για SMS – Τα σχολεία θα ανοίξουν κανονικά, δεν αποκλείστηκε αλλαγή στα πρωτόκολλα\nΓια νέα δεδομένα λόγω της παραλλαγής Όμικρον μίλησε ο κυβερνητικός εκπρόσωπος, Γιάννης Οικονόμου κατά την ενημέρωση για τα νέα μέτρα ενάντια στην πανδημία, όπου ανακοινώθηκε μεταξύ άλλων η υποχρεωτική χρήση μάσκας παντού από αύριο έως και τις 3 Ιανουαρίου.\nΌπως είπε, «θα κάνουμε ό,τι απαιτείται, χωρίς πανικό έτσι ώστε να αντιμετωπίσουμε την μετάλλαξη Όμικρον» και συμπλήρωσε πως όσοι είναι εμβολιασμένοι θα μπορέσουν τηρώντας τα μέτρα να κάνουν τα ψώνια τους, να επισκεφτούν φίλους, να διασκεδάσουν. Σημείωσε πως τα όποια μέτρα και ο σχεδιασμός της κυβέρνησης δεν περιλαμβάνει lockdown.\nΌπως είπε, ο κ. Οικονόμου βρισκόμαστε το τελευταίο διάστημα σε μία ύφεση της μετάλλαξης Δέλτα, ωστόσο η Όμικρον βρίσκεται στην χώρα μας. Ο κ. Πλεύρης είπε πως σύμφωνα με τα στοιχεία, στο σκέλος της μεταδοτικότητας είναι πάρα πολύ υψηλή, αλλά θα έχουμε περισσότερα τις επόμενες 10-15 μέρες. Ως εκ τούτου έχει κριθεί αναγκαίο να ληφθούν μέτρα.\n«Λάβαμε μέτρα πολύ νωρίς, ανοίξαμε τον εμβολιασμό με την αναμνηστική δόση στους τρεις μήνες», σημείωσε και συμπλήρωσε πως άνω του 70% των δικαιούχων έχουν εμβολιαστεί ή έχουν κλείσει ραντεβού με την τρίτη δόση. Όπως είπε, από αύριο έως και τις 2 Ιανουαρίου θα ισχύσουν συγκεκριμένα μέτρα και το νέο στάδιο από τις 3 Ιανουαρίου. Η επιτροπή είπε θα συνεδριάσει στις 27 Δεκεμβρίου, η επιτροπή προκειμένου να υπάρχει πλήρης αποκωδικοποίηση και αν κριθεί να ληφθούν μέτρα και πριν τις 3 Ιανουαρίου. Ο λόγος στην συνέχεια δόθηκε στον υπουργό Υγείας, Θάνο Πλεύρη.\nΜετά τις 3 Ιανουαρίου, ο κ. Πλεύρης είπε πως το νέο πακέτο μέτρων θα αφορά στην διασκέδαση, τις εκδηλώσεις, το σκέλος της τηλεργασίας και γενικότερα μέτρα που θα τηρούνται με αυστηρότερο τρόπο και αφορούν δραστηριότητες δεν είναι αναγκαίες.\nΟ κ. Πλεύρης απαντώντας σε σχετική ερώτηση σημείωσε πως δεν εξετάζεται κάποιο μέτρο στην λειτουργία των σχολείων. Σημείωσε δε πως η κατάσταση είναι δυναμική και μετά την συνεδρίαση των επιστημόνων στις 27 Δεκεμβρίου θα επικαιροποιηθούν τα δεδομένα.\nΕιδικά για τους ποδοσφαιρικούς αγώνες ο κυβερνητικός εκπρόσωπος είπε ότι υπάρχουν εισηγήσεις για τις αθλητικές δραστηριότητες. «Όταν ανακοινώσουμε το πλαίσιο που θα ισχύει από τις 3 Ιανουαρίου και για 15 ημέρες θα υπάρξει ειδική αναφορά σε αυτή την κατηγορία», σημείωσε.\nΑναφορικά με τις εκκλησίες ο κ. Πλευρης είπε πως παραμένουν τα μέτρα που έχουν ανακοινωθεί και σημείωσε πως το επόμενο διάστημα θα γίνουν τόσοι έλεγχοι όσοι είχαν γίνει σχεδόν συνολικά όλο το έτος.\nΣχετικά με το νέο πακέτο μέτρων για μετά τις 3 Ιανουαρίου, δεν υπάρχει συζήτηση για SMS, αυτά θα αφορούν κυρίως τη διασκέδαση και κυρίως τους χώρους συνάθροισης και ψυχαγωγίας.\nΑπαντώντας σχετικά, ο κ. Πλεύρης σημείωσε πως ισχύει το διοικητικό πρόστιμο για τη μη χρήση μάσκας σε εξωτερικούς χώρους και πως θα επιδίδεται όπου βρεθούν παραβάσεις.\nΑπαντώντας σχετικά, ο κ. Πλεύρης είπε πως για τους ταξιδιώτες είναι ισχυρή σύσταση να γίνεται την 2η και 4η μέρα νέο τεστ και σημείωσε πως είναι πολύ δύσκολο να επιβληθεί αυτό το μέτρο.\nΟ κ. Πλεύρης στην καταλήγοντας είπε πως πέρα από τους προαναφερθέντες τομείς, δεν υπάρχουν άλλες εισηγήσεις για νέα μέτρα σε άλλες δραστηριότητες.


Μάνχαϊμ: Το «ELLINIKO» Σουπερμάρκετ και αποθήκη χονδρικής - Allesgr.de\n03/09/2016 10:24 GMT +01:00\nΒρίσκεσαι στο Mannheim και μπαίνεις στο σούπερ-μάρκετ «ELLINIKO». Ξαφνικά, κοιτώντας τα ράφια, νομίζεις ότι έχεις… διακτινιστεί και βρίσκεσαι στην Ελλάδα.\nΦέτα, λάδι, ψάρια, κρασιά, σοκοφρέτες, ακόμη και σοκολάτες ΙΟΝ και άλλους 1.700 κωδικούς ελληνικών προϊόντων μπορείς να βρεις στο σούπερ-μάρκετ «Ελληνικόν» στο Waldhof του Μάνχαιμ.\nΜε το ίδιο ακριβώς όνομα, ο Δήμος Τσάκας διατηρεί άλλωστε εδώ και χρόνια και αποθήκη χονδρικής με ελληνικά, αλλά και άλλα προϊόντα, και πάλι στο Μανχάιμ, η οποία εφοδιάζει εκατοντάδες ελληνικά εστιατόρια.\n«Παράδεισος» ελληνικών προϊόντων\nΤο σούπερ μάρκετ «ELLINIKO» αποτελεί έναν παράδεισο ελληνικών αγαθών στη Γερμανία. Ο πελάτης μπορεί να βρει ό,τι μπορεί να φανταστεί. Ποιοτικά και φρέσκα ελληνικά προϊόντα φιγουράρουν στα ράφια του, ικανοποιώντας οποιαδήποτε επιθυμία. Από κρέας ελληνικό μέχρι και σοκολάτες, από πίτες και ζύμες (και μάλιστα της εταιρίας Alfa) μέχρι κρασιά και χιλιάδες άλλα είδη.\nΗ αποθήκη χονδρικής «ELLINIKO» , που ιδρύθηκε στα τέλη του 2007, αποτελεί και πάλι έναν παράδεισο προϊόντων αλλά για τα εστιατόρια. Τα προϊόντα που εμπορεύεται εκεί ο κ. Δήμος είναι και πάλι κατά 80% ελληνικής προέλευσης, χωρίς ωστόσο να λείπουν και αγαθά άλλων χωρών.\nΣτόχος αυτής της αποθήκης χονδρικής είναι να εφοδιάζει τους πελάτες του, δηλαδή τα εστιατόρια της ευρύτερης περιοχής με οτιδήποτε χρειαστούν.\nΣυστήνει στη Γερμανία τα ελληνικά προϊόντα\nΟ Δήμος Τσάκας είναι ο Έλληνας που έχει συστήσει τα αυθεντικά ελληνικά προϊόντα στην αγορά του Μανχάιμ και της ευρύτερης περιοχής. Έλληνες και Γερμανοί δίνουν… ψήφο εμπιστοσύνης στο «Ελληνικόν» για την ποιότητα των προϊόντων του, αλλά και για τις δελεαστικές τιμές του.\nΤο «ELLINIKO» σούπερ-μάρκετ και η ομώνυμη αποθήκη χονδρικής είναι τα μοναδικά που εμπορεύονται σε τόση μεγάλη ποσότητα στην περιοχή αποκλειστικά ελληνικά προϊόντα και για το λόγο αυτό, τα προτιμούν, όσοι θέλουν να είναι σίγουροι για την ποιότητα και την αυθεντικότητα των αγαθών που θα προμηθευτούν.\nΕξάλλου, ο Δήμος Τσάκας «γεννήθηκε» στο χώρο της εστίασης. Από 15 ετών εργάστηκε ως σερβιτόρος σε εστιατόρια στη Γερμανία, όπου και γεννήθηκε, και στα 26 του ασχολήθηκε με τον τομέα της προώθησης και των πωλήσεων ελληνικών προϊόντων. Το 2007 αποφάσισε ο ίδιος να προχωρήσει στην ίδρυση δικής του επιχείρησης σε έναν τομέα που τον γνώριζε καλά.\nΤο μεράκι του, η αφοσίωσή του στην προώθηση των ελληνικών προϊόντων παρέμεινε σταθερό όλα αυτά τα χρόνια και είναι αυτό που εκτιμούν οι πελάτες του.\nAποθήκη χονδρικής «ELLINIKO»\nΤηλ: 0621 8415513\nΣούπερ μάρκετ «ELLINIKO»\nOppauerstr. 10 , 68305 Mannheim Waldhof\nTηλ: 0621 76215452


knossopolis - Σόλων ο Αθηναίος\nΑρχικήΣόλων ο Αθηναίος\non 26 March 2011 .\nΣΟΛΩΝ (περ. 639 - 559 π.Χ.)\nΙΣΤΟΡΙΑ – ΝΟΜΟΘΕΣΙΑ – ΚΟΙΝΩΝΙΚΗ ΔΙΚΑΙΟΣΥΝΗ ΠΟΛΙΤΕΥΜΑ ΑΘΗΝΩΝ\nΗ ΖΩΗ ΚΑΙ ΤΟ ΣΠΟΥΔΑΙΟ ΕΡΓΟ ΤΟΥ\nΗ μυθολογία μας - η άγραφος ιστορία μας αναφέρει ότι, η Δήμητρα πρώτη δίδαξε εκτός από την καλλιέργεια των δημητριακών, και την γεωργία, τους νόμους και την ωφέλειά τους στους Αθηναίους. Για τον λόγο αυτόν είχε και την προσωνυμία Θεσμοφόρος, όπου προς τιμήν της τελούσαν την λαμπρή εορτή τα Θεσμοφόρια, αλλά και τα αρχαιότερα Μυστήρια με την ίδια ονομασία.\nΟ Θησέας επίσης επαγρυπνούσε για τους νόμους, όταν συνένωσε τους διάφορους οικισμούς της Αττικής σε μία πόλη με την ονομασία αι Αθήναι.\nΠρώτος νομοθέτης μετά τον Θησέα ήταν ο Δράκων, του οποίου οι Νόμοι ονομάστηκαν Θεσμοί από το τίθημι, οι οποίοι έμειναν στην ιστορία για την μεγάλη τους σκληρότητα, σαν Δρακόντειοι Νόμοι, επειδή τιμωρούσαν σε θάνατο με το παραμικρό πλημμέλημα.\nΌλοι αυτοί οι νόμοι, εκτός από μερικούς που ονομάζονταν Φονικοί Νόμοι, καταργήθηκαν από τον Σόλωνα, τους αντικατέστησε με άλλους ποιο ωφέλιμους και αξιόλογους. Η Βουλή είχε ορκιστεί να τους τηρεί και να τους εφαρμόζει και ο λαός να τους διατηρήσει επί 100 χρόνια. Εάν κάποιος θεσμοθέτης ήθελε να παραβιάσει κάποιον από αυτούς, ήταν υποχρεωμένος να αφιερώσει στον Απόλλωνα των Δελφών έναν χρυσό ανδριάντα στο μέγεθος του σώματος του.\nΌταν ο Πεισίστρατος έγινε τύραννος των Αθηνών, μεγάλο μέρος από τους νόμους του Σόλωνα διατηρήθηκε, επίσης συνέχισε και το αναμορφωτικό του έργο.\nΜετά την πτώση της οικογένειας του Πεισίστρατου, ο Κλεισθένης επανάφερε όλους τους νόμους του Σόλωνα, όπου πρόσθεσε και πολλούς άλλους. Αυτοί ήταν σε ισχύ μέχρι τον Πελοποννησιακό πόλεμο. Μετά την κατάργηση των τριάκοντα τυράννων, ο Άρχων Ευκλείδης επανάφερε πάλι τους αρχαίους νόμους και οι Διοκλής, Αριστοφάνης και ο Δημήτριος ο Φαληρεύς πρόσθεσαν και άλλους νέους. Αυτοί μαζί με τον Θέλητο και τον Αισχύλο υπήρξαν οι πρώτοι νομοθέτες της Αθήνας.\nΟ Σόλων και μετά από αυτόν όλοι οι Αθηναίοι νομοθέτες συνέτασσαν τους νόμους τους εγγράφως.\nΜάλιστα στη αρχή υπήρχε ρητός νόμος, που απαγόρευε να μεταχειρίζονται άγραφους νόμους. Οι πίνακες επάνω στους οποίους ήταν γραμμένοι οι νόμοι του Σόλωνος ονομαζόταν Άξονες, μερικοί συγγραφείς τους συγχέουν με τους Κύρβεις, που είχαν θρησκευτικό περιεχόμενο.\nΔεν γνωρίζουμε τον ακριβή αριθμό των αξόνων, αλλά μας είναι γνωστό ότι τους φύλαγαν στην Ακρόπολη, αργότερα τους μετέφεραν στο Πρυτανείο για να μπορεί να τους συμβουλεύεται ο κάθε ένας. Μερικοί συγγραφείς αναφέρουν ότι, στο Πρυτανείο ήταν εκτεθειμένα μόνο τα αντίγραφά τους, τα δε πρωτότυπα που ήταν γραμμένα από τον ίδιο τον Σόλωνα, τα φύλαγαν στην Ακρόπολη, είναι γνωστό ότι το πρυτανείο ήταν κάτω από την Ακρόπολη. Από αυτόν λοιπόν τον διαχωρισμό, προέρχεται και η ονομασία που τους είχαν δώσει οι Αθηναίοι, «οί Άνωθεν καί οί Κάτωθεν Νόμοι».\nΟι φύλακες των Νόμων ονομάζονταν «Γραμματείς» και εκλεγόταν από την Βουλή, ήταν επιφορτισμένοι για την ακριβή φύλαξη των Πινάκων από κάθε αλλοίωση ή επέμβαση.\nΌλοι μας έχομε ακούσει ή και διαβάσει, για τον Σόλωνα τον Αθηναίο, ότι ήταν ένας από τους Επτά σοφούς, που δεν ήταν επτά, αλλά περισσότεροι, ότι ήταν ένας μεγάλος νομοθέτης, που σε αυτόν όφειλε πολλά από το μεγαλείο της η πόλη των Αθηνών.\nΜετά την κατάργηση των τριάκοντα τυράννων, για να μην μπορούν να επικαλούνται άγνοια των νόμων, τους χάραζαν επάνω στους τοίχους της Βασιλικής Στοάς, για να είναι εύκολη η πρόσβασή τους, από όλους τους πολίτες.\nΤο παρόν πόνημα σκοπό έχει να ερευνήσει σε βάθος και να παρουσιάσει μία ολοκληρωμένη εργασία για τον ίδιο, το έργο του, την καταλυτική συνεισφορά και την επίδρασή του στην Δημοκρατία των Αθηνών, όλου του Ελληνικού χώρου και την Ευρωπαϊκή Νομική επιστήμη.\nΟ Σόλων γεννήθηκε το 639 π.Χ. και πέθανε το 559 π.Χ., ο πατέρας του ονομαζόταν Εξηκεστίδης ανήκε στην μεσαία τάξη και καταγόταν από το γένος του Κόδρου, η μητέρα του ήταν εξαδέλφη της μητέρας του Πεισίστρατου.\nΟ πατέρας του αν και εύπορος, διέθεσε σχεδόν όλη την περιουσία του σε ευεργεσίες και φιλανθρωπικούς σκοπούς, έτσι ο ίδιος αναγκάστηκε να ασχοληθεί από νεαρή ηλικία με το εμπόριο και τα ταξίδια. Οι φίλοι του πατέρα του είχαν προτείνει πολλές φορές να τον βοηθήσουν οικονομικά, αλλά αυτός δεν δεχόταν χρήματα από τους άλλους. Βέβαιο είναι, ότι του άρεσαν τα ταξίδια, επειδή όπως έλεγε ο ίδιος, ερχόμενος σε επαφή με τους άλλους λαούς γινόταν σοφότερος, γι’ αυτό μάλλον ταξίδευε για να αποκτήσει γνώσεις και πείρα παρά για τα χρήματα.\nΆλλοι γνωστοί Έλληνες φιλόσοφοι που ασχολήθηκαν με το εμπόριο ταξιδεύοντας είναι ο Θαλής και ο Πλάτων.\nΈχει Μείνει στην Ιστορία σαν ένας από τους επτά Σοφούς, σαν άξιος Νομοθέτης και από τον Διάλογο του Πλάτωνος ΤΙΜΑΙΟΣ, για την συνομιλία του με τους ιερείς της Αιγύπτου στον ναό της Σαΐδας, όπου έχομε πολύτιμες ιστορικές και επιστημονικές πληροφορίες.\nΌπου πήγαινε μελετούσε τους νόμους και τα ήθη, έτσι γρήγορα έγινε βαθύς γνώστης των ανθρωπίνων πραγμάτων και των πολιτικών και κοινωνικών προβλημάτων.\nΟ ίδιος πάντοτε τόνιζε ότι, επιθυμώ να έχω πλούτη, αλλά δεν θέλω να τα αποκτήσω με αδικίες: Γιατί αργά ή γρήγορα έρχεται η δίκαιη τιμωρία. Επίσης το απόφθεγμα: «Γηράσκω αεί πολλά διδασκόμενος», είναι δικό του.\nΌπως όλοι οι μεγάλοι της εποχής του ήταν και εμπνευσμένος ποιητής και τοποθετούσε τον εαυτό του περισσότερο μεταξύ των φτωχών, παρά μεταξύ των πλουσίων, που φαίνεται από τους εξής στίχους του:\nΠολλοί κακοί γίνονται πλούσιοι\nκαι πολλοί καλοί ζούν φτωχικά.\nΕμείς όμως δεν θα αλλάξουμε μαζί τους\nτην αρετή με τον Πλούτο\nγιατί αυτή μένει πάντα σταθερή\nενώ τα πλούτη πότε τα έχει ο ένας\nκαι πότε ο άλλος.\nΣτα νεανικά του χρόνια είχε ασχοληθεί ευκαιριακά με την ποίηση, αργότερα συνέθετε έμμετρα φιλοσοφικά γνωμικά, πολιτικά ζητήματα, προτροπές, νουθεσίες ακόμη και\nεπιπλήξεις για τους Αθηναίους. Αναφέρεται ότι, θέλησε να στιχουργήσει και τους νόμους του για να τους αποστηθίζουν οι συμπολίτες του. Μερικά από τα ποιήματά του είναι πριν από την ανάθεση σε αυτόν της νομοθετικής εξουσίας και άλλα μετά.\nΣτην πρώτη περίοδο ανήκει η ελεγεία του « Ευνομία », που είναι μία διακήρυξη του πολιτικού προγράμματος διατυπωμένη έμμετρα. Σε αυτήν την ελεγεία ο Σόλων εκθέτει στους Αθηναίους την κακοδαιμονία που προκαλεί στο κοινωνικό σύνολο, αλλά και ατομικά η ανώμαλη πολιτικό-κοινωνική κατάσταση, που την αποκαλεί « Δυσνομία », και διαλαλεί την θεμελίωση της έννομης τάξης, ευνομία, με την έννοια της δίκης δηλαδή της Δικαιοσύνης.\nΕίναι η περίοδος που κάνει μία σημαντική τομή και υπέρβαση στην φιλοσοφία και την δικαιοσύνη διακηρύσσοντας ότι, η δυσνομία που επικρατούσε δεν προερχόταν από τους θεούς ή την μοίρα, όπως νόμιζαν τότε αλλά και μέχρι σήμερα δυστυχώς, αλλά από την άδικη συμπεριφορά των ανθρώπων.\nΗ πλεονεξία, η υπερηφάνεια, η φιλαργυρία, η άδικη συμπεριφορά και ο νους των αρχηγών του Δήμου, είναι πρόξενοι «Ύβριος», δηλαδή προσβολής της έννοιας της δικαιοσύνης, που προκαλεί την δυσνομία και την «Εμφύλιο Στάση».\nΑυτή όμως η προσβλητική συμπεριφορά έστω και ατομικά, αντανακλά στο σύνολο των πολιτών, και πρέπει να γνωρίζουν οι πρόξενοι της ύβριος, ότι τελικά δεν θα διαφύγουν την τιμωρία. Η καθυστέρηση δεν σημαίνει και αποφυγή, αλλά αναβολή διότι « η Δίκη\nσιγώσα σύνοιδε τα γιγνόμενα προ τ’ εόντα τώ δέ χρόνων πάντως ήλθ’ αποτεισομένη».\nΗ Αίσα του Διός, δηλαδή η Μοίρα, το πεπρωμένο δεν αποτελεί την γενεσιουργό αιτία της συμπεριφοράς του ανθρώπου, που επιδρά έξω από αυτόν, αλλά είναι ανάλογη με την θέληση την συμπεριφορά και την δίκαιη διαγωγή του.\nΟ Σόλων απάλλαξε τον άνθρωπο από τα δεσμά του πεπρωμένου, δίνοντας νέο υγειές περιεχόμενο στην έννοια της πολιτικής αρετής και τον καθιστά ελεύθερο, αυτόνομο και υπεύθυνο για την τύχη του.\nΟ Θαλής έλεγε «η δικαιοτάτη διαβίωση» και ο Σόλων με «το Μηδέν Άγαν», απέβλεπαν στην συμφιλίωση των αντιμαχόμενων παρατάξεων, με βάση την διαλλαγή και την διαιτησία.\nΟ Σόλων προσάρμοσε τις εθιμικές αρχές της διαιτησίας και τις κατέστησε σταθερή βάση του Θετού δικαίου, που είναι ένας από τους κυριότερους θεσμούς του δημόσιου και του ιδιωτικού Ελληνικού δικαίου. Από αυτό ερανισθήκαν οι Λατίνοι το δίκαιο τους και από αυτούς όλοι οι ευρωπαϊκοί λαοί, το δηλώνει ρητά ο Κικέρων.\nΓια να το πετύχει αυτό, έμεινε ουδέτερος και μακριά από τις ακραίες πολιτικές θέσεις των Ευγενών και του Δήμου.\nΑυτή η θεμελιώδης αρχή εφαρμόζεται στο δίκαιο των Ελληνικών πόλεων και αποδίδει\nπλούσιους καρπούς σε όλα τα επίπεδα του λαού.\nΜε την μετριοπαθή και διαλλακτική πολιτική του, ενισχύθηκε και στηρίχθηκε από την μεσαία τάξη στην οποία ανήκε, και η διάκριση εκ μέρους των συμπολιτών δεν άργησε να έλθει, με αφορμή την διεκδίκηση της νήσου Σαλαμίνας.\nΟι Αθηναίοι και οι Μεγαρείς, διεκδικούσαν ο κάθε ένας την Σαλαμίνα για λογαριασμό\nτους, οι Αθηναίοι είχαν κουραστεί μετά από άτυχο πόλεμο με τους Μεγαρείς, ψήφισαν την ποινή του θανάτου σε όποιον θα πρότεινε νέο πόλεμο, για την επανάκτηση της Σαλαμίνας.\nΟ Σόλων είχε εκτιμήσει την αξία και την σημασία του νησιού για την ναυτική πρόοδο της Αθήνας, επειδή διέβλεπε ότι η κυριαρχία της στην θάλασσα δίχως την Σαλαμίνα δεν θα ήταν σταθερή και εφάρμοσε το εξής τέχνασμα. Προσποιήθηκε τον τρελό και πήγε στην αγορά, ανέβηκε στο βήμα και απάγγειλε με ενθουσιασμό τον εξής θούριο, «ήλθον κήρυξ από τήν ποθητή Σαλαμίνα καί αντί νά εκφωνήσω λόγους τής Αγοράς, ψάλω έπη, θά προτιμούσα νά αλλάξω πατρίδα καί νά λέγομαι Φολεγάνδριος ή\nΣικινίτης, διότι δέν θά ανεχθώ νά πούν περί εμού οί άνθρωποι: Ιδού ένας Αττικός από εκείνους πού εγκατέλειψαν τήν Σαλαμίνα. Πάμε στήν Σαλαμίνα νά πολεμήσουμε γιά τήν περιπόθητο νήσο καί νά ξεπλύνουμε αυτό τό βαρύ αίσχος».\nΑυτός ο Θούριος εξύψωσε τόσο πολύ το πατριωτικό φρόνημα των Αθηναίων, ώστε αποφάσισαν αμέσως εκστρατεία και ξανά κατάλαβαν πάλι το νησί ( 604 π.Χ. ).\nΚαι ενώ η πολιτική του επιρροή αύξανε, αποφασίζει να απομακρυνθεί από την Αθήνα και να ταξιδέψει, για να αποκτήσει πολιτικές γνώσεις και εμπειρία. Επισκέπτεται τις ακμάζουσες πόλεις της Ιωνίας και τα νησιά της, στα οποία επιτελείται ένα πρωτοφανές για την εποχή εκείνη πολιτικό-κοινωνικό άλμα. Οι πολιτικοί άνδρες αυτής της Ελληνικής περιοχής οργανώνουν τις πρώτες δημοκρατικές πολιτείες, το εμπόριο, τις τέχνες, με άμεσο αποτέλεσμα την άνθηση των γραμμάτων, του πολιτισμού και της Φιλοσοφίας με επιστημονική βάση.\nΟ Σόλων θα αφομοιώσει αυτή την πολύτιμη εμπειρία, θα την προσαρμόσει στις ιδιόρρυθμες συνθήκες της Αττικής και την αποκρυσταλλώνει σε κανόνες δικαίου, που αποτέλεσαν την βάση για την διαιτησία, την ισονομία, την ισοτιμία και την ελευθερία που δεν υπήρχαν εκείνα τα χρόνια.\nΤο 594 – 593 π.Χ. αναλαμβάνει την νομοθετική εξουσία με απεριόριστη εξουσία, αμέσως καταργεί « τους Θεσμούς του Δράκοντος », για να μπορέσει να πραγματοποιήσει το αναμορφωτικό του έργο, που ήταν οι κοινωνικές, οικονομικές και πολιτικές μεταρρυθμίσεις.\nΤο καθεστώς του Δράκοντος είχε παγιωθεί το 624 π.Χ. και μπορεί να χαρακτηριστεί σαν « Πολιτεία Στρατόπεδο ». Η πόλη ανήκε « τοις όπλα παρεχομένοις » (Αριστ. Αθην.. πολιτ.) Οι τα όπλα παρεχόμενοι, ήταν οι ευπατρίδες, αυτοί μόνο είχαν το δικαίωμα να συγκροτούν ομάδες, γένη, φατρίες, φυλές που αναγνωριζόταν από το Δημόσιο Δίκαιο και που βασιζόταν στους δεσμούς και στην κοινή καταγωγή.\nΟι ομάδες αυτές συγκροτούσαν « τήν Πόλη », τα άτομα που δεν ανήκαν σε αυτές τις ομάδες δεν είχαν το δικαίωμα της « Συσσωματώσεως » δηλαδή πολιτικά δικαιώματα, είχαν μόνο θρησκευτικά.\nΓια την αναγνώριση της ισονομίας – ελευθερίας και της αυτονομίας, ήταν αναγκαία η εφαρμογή της συσσωματώσεως για όλους τους Πολίτες. Αυτός ήταν ο Θεμελιώδης Νόμος του Σόλωνος, με την προϋπόθεση της μη παραβιάσεως των « Δημοσίων Γραμμάτων », δηλαδή των νόμων περί δημοσίας τάξεως.\nΜε έναν ακόμη επαναστατικό του νόμο, επέβαλλε στα γένη των ευπατριδών την εισδοχή και μελλών μη αριστοκρατικής καταγωγής, (Φιλόχαρος και Σουίδα).\nΕπιπλέον αναγνωρίζει ορισμένες ομάδες, που συγκροτούνται από τον κοινό δεσμό της καταγωγής- του Δήμου ή του κοινού συμφέροντος – Οργεώνες, σαν ισότιμους από την άποψη του Δημοσίου Δικαίου προς τις φατρίες και τις φυλές.\nΜε αυτόν τον ήπιο τρόπο, διέσπασε την αριστοκρατική συνοχή των συσσωματώσεων των ευπατριδών, και με την πολιτική ισότητα εξασφάλισε την κοινωνική ενότητα των Αθηναίων. Περικοπή αυτού του Σπουδαίου νόμου μεταφέρθηκε στην Ρώμη και από τον Γάϊο ενσωματώθηκε αυτούσιος στους Πανδέκτες, όπου αναφέρει τα εξής: «Εάν δε Δήμος ή Φράτορες ή θύτες ή ναύτες ή σύσσιτοι ή ομόταφοι ή θιασώτες ή επιλείαν οιχόμενοι ή εις εμπορίαν, ότι αν τούτων διαθώνται προς αλλήλους κύριον είναι εάν μή απαγορεύση δημόσια γράμματα».\nΜε αυτόν το νόμο, το άτομο απαλλάσσεται από την κυριαρχική κηδεμονία της ομάδας και αποκτά το δικαίωμα της ελεύθερης και αυτόνομης διάθεσης του εαυτού του.\nΗ ελευθερία και η αυτονομία, που θεωρήθηκε δημιούργημα του μεσαιωνικού Γερμανικού δικαίου, βρίσκονται να ισχύουν στο Δημόσιο Προκλασσικό και Ιδιωτικό Ελληνικό Δίκαιο, που είχε θεσμοθετηθεί από τον Σόλωνα.\nΜε αυτόν τον Θεμελιώδη Νόμο, μπαίνουν οι βάσεις για την σταθερή και μόνιμη εφαρμογή της γενικής αρχής της διαιτησίας στο δημόσιο εσωτερικό δίκαιο.\nΠρέπει να σημειωθεί ότι, αυτός ο Νόμος δεν ήταν γνωστός στον Αριστοτέλη, όταν έγραψε την Αθηναίων Πολιτεία, ίσως να είχε ατονίσει λόγω της καθολικής του εφαρμογής.\nΥπό το σύγχρονο πνεύμα, το περιεχόμενο αυτής της διάταξης αποτελεί την πρώτη διακήρυξη των δικαιωμάτων του Ανθρώπου, που αποτέλεσε το βασικό άρθρο του καταστατικού χάρτη των Ηνωμένων Εθνών.\nΜε βάσει τον νόμο αυτόν του Σόλωνα περί σωματείων, οι Ρωμαίοι συνέταξαν το Σωματειακό Ρωμαϊκό δίκαιο, που αγνοήθηκε όμως από τον Έλληνα νομοθέτη λόγω της διακοπής της φυσικής εξέλιξης του ελληνικού δικαίου, δηλαδή της Ρωμαιοκρατίας, της Χριστιανοκρατίας και της Τουρκοκρατίας… Έτσι το άρθρο ΙΙ του συντάγματός μας του 1864 με το οποίο αναγνωρίζεται το δικαίωμα της συσσωματώσεως, δεν βασίζεται στο δικό μας Αρχαίο Πάτριο Δίκαιο, αλλά στο άρθρο 88 του συντάγματος της Δανίας του 1849.\nΟΙΚΟΝΟΜΙΚΕΣ ΜΕΤΑΡΡΥΘΜΙΣΕΙΣ ΤΟΥ ΣΟΛΩΝΟΣ\nΗ σπουδαιότερη καινοτομία που θέσπισε ο Σόλων, ήταν η κατάργηση των Δημόσιων και ιδιωτικών χρεών, δηλαδή η εξαγορά με χρήματα του δημόσιου ταμείου των\nοφειλετών, που είχαν πουληθεί στο εξωτερικό και στο εσωτερικό από ιδιώτες δανειστές, και την απαγόρευση σύναψης δανείου επί σωματική εγγυήση – την λεγόμενη σεισάχθεια.\nΜε αυτόν τον τρόπο εξασφαλίστηκε η ελευθερία των οικονομικά ασθενέστερων τάξεων\n(του Δήμου), όχι μόνο για το παρόν αλλά και για το μέλλον (Αριστ. Πολιτ.).\nΌπως γράφει ο σπουδαίος Γερμανός Φιλόλογος και Φιλόσοφος HERMAN DIELS, που τόσα πολλά του οφείλουμε, « ο Σόλων συναρμόσας διά τού νόμου τών δικών – δικαιοσύνης καί τήν βίαν απέδωσε τήν ελευθερία στήν γή καί στούς ανθρώπους».\nΘέσπισε επίσης, τους θεσμούς της καταγραφής και συστηματοποίησε τις διατάξεις του ιδιωτικού δικαίου , όπου υπήχθησαν όλοι οι ελεύθεροι πολίτες αδιακρίτως καταγωγής, υπό ενιαία δικαστική ρύθμιση και αρχή, έτσι εξασφάλισε την ισονομία.\nΕξίσου ριζοσπαστικό, ήταν και το μέτρο με το οποίο εγκατέλειψε το μετρολογικό και νομισματικό σύστημα της Αίγινας, που ήταν σε χρήση, με τα σύγχρονα συστήματα των εμπορικών πόλεων της Μεγάλης Ελλάδας, της Ιωνίας, της Εύβοιας και της Κορίνθου που ανθούσαν. Με αυτό το μέτρο μετρίασε την ζημιά που είχαν υποστεί οι ευπατρίδες από την σεισάχθεια, γιατί ανατιμήθηκε η αξία του αργύρου και διευκολύνθηκε το εξαγωγικό εμπόριο της πόλης.\nΓια την ενίσχυση της Βιοτεχνίας και του εμπορίου εφάρμοσε τα εξής μέτρα:\nα) Απαγόρευσε την ανεργία με την διάταξη και την επίβλεψη του Αρείου Πάγου: « Να επισκοπή όθεν έκαστος έχει τά επιτήδεια καί τούς αργούς κολάζειν».\nΗ γη μόλις επαρκούσε να συντηρεί τους γεωργούς και δεν μπορούσε να θρέψει τους άεργους και τους αργόσχολους. Έτσι εξύψωσε τις τέχνες και ανάθεσε στο Άρειο Πάγο να εξετάζει, από πού είχε ο κάθε ένας τους πόρους του και να τιμωρεί τους άεργους, είναι το περίφημο Πόθεν Έσχες της εποχής μας.\nβ) Αυτός ο νόμος στήριζε τους προηγούμενους, όσων δεν είχαν μάθει μία τέχνη από τον πατέρα τους από την υποχρέωση ή τού διατρέφων.\nγ) Η χορήγηση πολιτικού δικαιώματος σε ξένους, που είχαν εγκατασταθεί μόνιμα στην Αθήνα και ασκούσαν την βιοτεχνία.\nδ) Θέσπισε διατάξεις που διευκόλυναν την γεωργική παραγωγή.\nε) Απαγόρευσε την εξαγωγή των αγροτικών προϊόντων και κυρίως των σύκων, από αυτό προέρχεται και το περίφημο συκοφάντης και συκοφαντία ( σύκο φαντείν), εκτός από έλαιο που ήταν άφθονο. « Άρθρο 270: Αθήνηθεν μή εξάγειν αλλοσέπου σύκα».\nΗ διάταξη αυτή αποσκοπούσε στην αυτάρκεια της εθνικής οικονομίας της πόλεως.\nστ) Εφάρμοσε για πρώτη φορά Πολεοδομικούς κανόνες, ελάχιστες αποστάσεις οικοδομών, κανόνες υδροληψίας και υγιεινής.\nζ) Μέτρα προστασίας της οικογένειας και του γάμου, μέτρα κατά της μοιχείας, του βιασμού, της μαστροπείας και της πορνείας.\nΣυνολικά ο Σόλων ρύθμισε σε νέες βάσεις το δημόσιο, το ιδιωτικό και το ποινικό δίκαιο.\nΟι νόμοι του δημοσιεύθηκαν το 592-591. Η νομοθεσία του ήταν πρωτότυπη και πολύ τολμηρή, απέκτησε φήμη και επέδρασε θετικά στην εξέλιξη του Δικαίου, αλλά και στην κοινωνική, οικονομική, πολιτική και πολιτειακή εξέλιξη της Αθήνας. Δίκαια ο Σόλων θεωρείται πατέρας του Αστικού δικαίου\nΈνα από τα πρώτα μέτρα του Σόλωνος υπήρξε η χορήγηση αμνηστείας για τα πολιτικά αδικήματα που είχαν διαπραχθεί, πριν από την άνοδό του στην αρχή.\nΟ Σόλων με την 13η διάταξη του άξονά του (όπως αναφέρει ο Πλούταρχος), κατάργησε τους αριστοκρατικούς νόμους και εισήγαγε το Τιμοκρατικό Πολίτευμα.\nΜε αυτό οι πολίτες κατατάχθηκαν με βάση την γεωργική παραγωγή τους σε 4 τάξεις.\n1) Τούς Πεντακοσιομέδιμνους, ήταν αυτοί που είχαν ετήσιο εισόδημα 500 μέτρων σε τρόφιμα , ξερά και υγρά μαζί, πλήρωναν φόρο 1 Τάλαντο τον χρόνο.\n2) Τους Ιππείς: ήταν αυτοί που είχαν ετήσιο εισόδημα 300 μέτρα τροφίμων και μπορούσαν να τρέφουν ίππους, πλήρωναν ετήσιο φόρο μισό Τάλαντο.\n3) Τούς Ζευγίτας: Με 200 μέτρα τρόφιμα, πλήρωναν φόρο 10 Μνας.\n4) Τούς θήτας: Με δίχως εισόδημα, αυτοί είχαν μόνο το δικαίωμα εκλέγειν και όχι του εκλέγεσθαι.\nΑπό τις πρώτες τρείς τάξεις οι οποίες είχαν και το οικονομικό βάρος για την συντήρηση της πόλης εκλέγονταν οι άρχοντες. Η τέταρτη τάξη συμμετείχε μόνο στην άσκηση της Νομοθετικής (εκκλησία του Δήμου) και της Δικαστικής εξουσίας (Ηλιαία). Με αυτό τον τρόπο η Τετάρτη τάξη ο Δήμος : «Κύριος ών τής ψήφου, κύριος γίγνεται τής πολιτείας» . (Αριστ.Αθηναίων Πολιτεία).\nΗ νέα αυτή διαίρεση των πολιτών, δίχως να διασπάσει την ενότητα της πόλης ανέτρεψε με ήπιο τρόπο την προνομιακή θέση που είχαν οι ευπατρίδες, γιατί έδινε το δικαίωμα σε κάθε πολίτη να συμμετέχει στην διοίκηση των κοινών, ανάλογα με την\nοικονομική αντοχή και προσφορά και να ελέγχει αυτούς που ασκούσαν την εξουσία.\nΤην τήρηση και ανανέωση των νόμων ανάθεσε σε δύο σώματα : Το Σώμα τού Αρείου Πάγου καί τήν βουλή τών τετρακοσίων, που εκείνος ίδρυσε. Την πρώτη αποτελούσαν όσοι κατείχαν ανώτατα αξιώματα και είχαν υπό την εξουσία τους την τήρηση και διαφύλαξη των νόμων.\nΣτην δεύτερη που ήταν πλέον δημοκρατική, συμμετείχαν αντιπρόσωποι από τις τέσσερις φυλές, 100 από κάθε μία, αυτοί εκλέγονταν κάθε χρόνο και είχαν την ευθύνη της νομοπαρασκευαστικής εξουσίας ( Αριστ. Αθηναίων πολιτεία).\nΗ σημαντική θέσπιση του νόμου που επέτρεπε: «Τώ βουλομένω τιμωρείν υπέρ τών αδικουμένων», απέβλεπε στην εξασφάλιση αλληλεγγύης μεταξύ των πολιτών. Επειδή ήθελε να ενισχύσει τον λαό του – Δήμο, παραχώρησε το δικαίωμα της καταγγελίας σε κάθε πολίτη και να ζητά δικαιοσύνη για τον ίδιο, αλλά και για κάθε άλλον αδικούμενο, οδηγώντας τον αδικούντα στα δικαστήρια.\nΑναφερόμενος στον εαυτό του έγραψε: « Στο λαό έδωσα τόση δύναμη, όση του φτάνει, χωρίς να του στερήσω κανένα δικαίωμα και όσοι είχαν δύναμη και ήταν πλούσιοι φρόντισα να μην βλάψω (εννοεί ατομικά). Στάθηκα στη μέση και τοποθέτησα ανάμεσα τους μια ασπίδα σε τρόπο που κανένας από τους δύο να νικάει τον άλλον άδικα».\nΈνας ακόμη σπουδαίος νόμος του ήταν: «ο Κελεύω άτιμον είναι τού έν στάσει μηδέτερος μερίδος γενομένου άρθρο 438». Αυτός επέβαλε σε κάθε πολίτη σε κρίσιμες στιγμές να παίρνει ενεργό και υπεύθυνη θέση στα κοινά της πόλης.\nΌποιος σε περίπτωση εμφυλίου πολέμου δεν έπαιρνε το ένα ή το άλλο μέρος τον τιμωρούσαν με την ποινή της ατιμίας.\nΟ νόμος για τις διαθήκες του έδωσε μεγάλη φήμη. Μέχρι τότε δεν επιτρεπόταν να διαθέτει όποιος πέθαινε την περιουσία του σε άλλον, παρά μόνο στους συγγενείς του. Αυτός όμως επέτρεψε να παραχωρεί ο κάθε πολίτης την περιουσία του σε όποιον ήθελε, εάν ήταν άτεκνος και τίμησε την φιλία περισσότερο και από την συγγένεια και\nτην ευγνωμοσύνη από την ανάγκη.\nΜε μία σειρά από ειδικά νομοθετικά μέτρα που πήρε, έκανε δυνατή την εφαρμογή της γενικής αρχής της νομοθεσίας του, σε κάθε περίπτωση του Ιδιωτικού Δικαίου. Αναγνώρισε επίσης νομοθετικά όλους τους Εθιμικούς Θεσμούς που ήταν σε ισχύ, συμπληρώνοντας όλη του την νομοθετική προσπάθεια, που τόσους πλούσιους καρπούς έδωσε στο μέλλον.\nΤα τελευταία κυρίως χρόνια, γίνεται μία ανούσια κατασυκοφάντηση των ιερών και οσίων του Έθνους μας, με θέμα την ομοφυλοφιλία στην Αρχαία Ελλάδα και την δήθεν ευρεία διάδοση της, από τους αιώνιους βλάκες, τους αμαθείς, τους εχθρούς και τους προδότες της φυλής μας. Κλείνω λοιπόν το Νομοθετικό έργο του Σόλωνος με τον νόμο Περί Ομοφυλοφιλίας και τα σχετικά άρθρα 331 και 332, σε ελεύθερη προσαρμογή.\nΜε λίγα λόγια: Ο παραδιδόμενος είς ηδονήν άλλου, εστερείτο όλα τά αστικά καί τά πολιτικά δικαιώματά του, καί μόνον εάν παρέβαινε ότι όριζε ό νόμος τον τιμωρούσαν μέ θάνατο. Η Αρχαία Ελληνική νομοθεσία και η κοινωνία ήσαν ανεκτικές και ανοιχτές σε όλα, αλλά μέχρι εκεί που δεν θιγόταν και κινδύνευε η κοινωνική και πολιτική ασφάλεια, το συμφέρον και η οικογενειακή και η ατομική γαλήνη.\nΑς το μελετήσουν οι διάφοροι περίεργοι τύποι που τόσες ασυναρτησίες σκορπάνε, με σκοπό να θολώσουν τα διαυγή πνευματικά και ηθικά Ελληνικά Ύδατα. Οι νόμοι τους αποστομώνουν.\nΑυτές ήταν σε γενικές γραμμές οι κυριότερες κοινωνικές, οικονομικές και πολιτικές μεταρρυθμίσεις, που έκανε και εφάρμοσε ο Σόλων, κατά την άσκηση της απεριόριστης νομοθετικής του εξουσίας.\nΤα μέτρα του Σόλωνος, είχαν σκοπό την βαθμιαία μετατροπή του Ολιγαρχικού πολιτεύματος σέ Δημοκρατικό, στήν περί Δικαίου αντίληψη τών Αθηναίων (Πλούταρ.).\nΠαρά ταύτα δεν κατόρθωσε να ικανοποιήσει όλες τις απαιτήσεις των αντιμαχόμενων παρατάξεων. Οι ευγενείς ήταν δυσαρεστημένοι, γιατί δεν διατηρούσαν τα προνόμιά τους στην Πολιτεία, ενώ οι Πενιχροί ήταν απογοητευμένοι γιατί δεν είχαν πάρει εκείνοι την αρχή.\nΕίχε όμως αντιμετωπίσει με επιτυχία τα αντιμαχόμενα συμφέροντα και απέδειξε την πολιτική του αρετή, αποφεύγοντας παρά τις πιέσεις που του ασκήθηκαν, να ασκήσει την τυραννία.\nΌτι δεν θέλησε να κάνει ο Σόλων το τόλμησε ο Πεισίστρατος. Κατέλαβε με δόλιο τρόπο την εξουσία και σαν τύραννος, άσκησε με τους γιούς του, σχεδόν επί μισόν αιώνα κατά διαλείμματα μια μετριοπαθή δικτατορία. Αλλά εκείνο που είναι ενδιαφέρον, και δεν αναφέρεται, είναι ότι ο Πεισίστρατος όχι μόνο δεν κατάργησε την νομοθεσία του Σόλωνος, αλλά επί πλέον συνέχισε την αναμορφωτική προσπάθεια που είχε χαράξει.\nΗ ουσία τους διατηρήθηκε και μετά το τέλος της «τυραννίας» και αποτέλεσε το θεμέλιο πάνω στο οποίο εδραιώθηκε η κλασσική αθηναϊκή Δημοκρατία.\nΑπομακρύνεται λοιπόν αυτοεξοριζόμενος επί 10 χρόνια για δεύτερη φορά από την Αθήνα, αφήνοντας τον χρόνο να δικαιώσει το έργο του (Diels Solon 9).\nΕπισκέφθηκε πολλές χώρες, μεταξύ αυτών και τας Σάρδεις και τον βασιλιά τους Κροίσο, ο οποίος τον ρώτησε εάν γνώριζε κανέναν άνθρωπο πιο ευτυχισμένο από αυτόν.\nΟ Σόλων του ανέφερε τρείς περιπτώσεις ευτυχισμένων ανθρώπων και τον συμβούλεψε με το γνωστό: «Μηδένα προ του τέλους μακάριζε» και όταν μετά από χρόνια τον οδηγούσαν στον θάνατο, φώναξε τρεις φορές το Σόλων, Σόλων, Σόλων.\nΌταν επέστρεψε στην Αθήνα, την βρήκε σε πολύ καλή κατάσταση και ευνομούμενη, χάρη στα δικά του νομοθετικά και τα κοινωνικά του μέτρα και πέθανε ευτυχισμένος σε βαθύ γήρας ο τολμηρός και συνετός μεταρρυθμιστής.\nΑυτό υπήρξε το πολιτικό ήθος του δημιουργού του Μεγαλείου των Αθηνών και αυτό ήταν σε γενικές γραμμές το νομοθετικό του έργο, που συνεχίζει να επηρεάζει θετικά την Νομική επιστήμη και το Δίκαιο πολλών λαών.\nΤο 410 π.Χ. συγκροτήθηκε στην Αθήνα μια επιτροπή νομομαθών, οι αναγραφείς των νόμων, που έκανε την εκκαθάριση και την κωδικοποίηση του Δράκοντα με κεντρικό κορμό του νόμους του Σόλωνα. Το έργο αυτό διακόπηκε από τους τριάκοντα τυράννους και ολοκληρώθηκε μετά την πτώση τους. Το 403 π.Χ. ήταν έτοιμο το σώμα των νόμων, το οποίο φύλαγαν οι Θεσμοθέτες.\nΤότε έφθασε στην Αθήνα μία αποστολή από Ρωμαίους Συγκλητικούς, οι οποίοι αντέγραψαν το Αθηναϊκό Δίκαιο και το μετέφεραν στην Ρώμη. Πρέπει να τονιστεί ότι, προηγουμένως είχαν αντιγράψει το αρχαιότερο γραπτό Μινωικό Δίκαιο της Γόρτυνος της Κρήτης, και εν συνεχεία το δίκαιο του Μεγάλου Έλληνα Καταναίου νομοθέτη Χαρώνδα. Η συρραφή αυτών των Ελληνικών Δικαίων, αποτέλεσαν το σπουδαίο Ρωμαϊκό Δίκαιο, το οποίο με την σειρά του επέδρασε καταλυτικά στο Δίκαιο όλων των πολιτισμένων λαών.\nΕίναι επιβεβλημένο οι Νομικές Σχολές μας να τοποθετήσουν μία προτομή του στα αμφιθέατρά τους, ως ελάχιστη τιμή στον επιφανή Νομοθέτη που τόλμησε εκείνη την εποχή, τέτοιες ριζοσπαστικές νομοθετικές, οικονομικές και πολιτικές μεταρρυθμίσεις και αναίμακτες ανατροπές, προς όφελος των λαών και του πολιτισμού.


5 ζώδια που μπορούν να «διαβάσουν» τις σκέψεις και τα συναισθήματά σου - Astrology.gr\nΗΛΙΟΣ - 28° 43' 23" ΑΙΓΟΚΕΡΩΣ\nΣΕΛΗΝΗ - 08° 25' 35" ΛΕΩΝ\nΕΡΜΗΣ - 08° 29' 31" ΥΔΡΟΧΟΟΣ R\nΑΦΡΟΔΙΤΗ - 13° 20' 51" ΑΙΓΟΚΕΡΩΣ R\nΑΡΗΣ - 25° 53' 22" ΤΟΞΟΤΗΣ\nΔΙΑΣ - 04° 15' 21" ΙΧΘΥΕΣ\nΚΡΟΝΟΣ - 13° 55' 25" ΥΔΡΟΧΟΟΣ\nΒΟΡΕΙΟΣ ΔΕΣΜΟΣ - 29° 59' 10" ΤΑΥΡΟΣ R\nΑΡΘΡΑ 27 Νοε 2021\nΣαν να έχουν ακτίνες Χ\nΟ χαρακτηρισμός "διορατικός" αποδίδεται στον άνθρωπο που μπορεί να «βλέπει» πράγματα, τα οποία οι περισσότεροι αδυνατούν. Έναν τέτοιο άνθρωπο θα τον έλεγες και "σοφό" καθώς έχει τη δυνατότητα να πιάσει την άκρη του νήματος και να ξετυλίξει το κουβάρι σε κάθε θέμα, όσο πολύπλοκο κι αν δείχνει.Ωστόσο, η διορατικότητα μπορεί να αποδειχτεί και βάρος ή βάσανο για εκείνους που την έχουν. Αν αντιλαμβάνεσαι πράγματα που οι άλλοι αρνούνται να δουν, τότε θα υπάρξουν μπερδέματα ή συγκρούσεις.\nΠαρακάτω θα δεις ποια είναι τα 5 πιο διορατικά ζώδια, που «διαβάζουν» τις σκέψεις και τα συναισθήματα, χωρίς ιδιαίτερη προσπάθεια!\nΊσως να είναι η καλοσύνη, η δοτικότητα ή η σωφροσύνη τους που κάνει τους Λέοντες τόσο διορατικούς. Οι ίδιοι δεν κάνουν κάτι ιδιαίτερο ή μοναδικό, απλά φαίνεται να γνωρίζουν με την καρδιά τους τι ρόλο παίζουν οι άνθρωποι γύρω τους. Έχουν την ικανότητα να βλέπουν ξεκάθαρα και όχι πίσω από θολά παραπετάσματα που συνηθίζουμε να τοποθετούμε. Μπορούν να γίνουν εξαιρετικά βαθυστόχαστοι και λεπτομερείς, ιδιαίτερα με όσα ακούνε. Αυτό που κάποιος άλλος θα απέρριπτε ως άχρηστο, μπορεί για τον Λέοντα να είναι μια ευκαιρία ζωής.\nΟι Δίδυμοι έχουν έναν τρόπο να διεισδύουν μέσα από την επιφάνεια και να φτάνουν εκεί που είναι η αλήθεια κάποιου. Είναι σα να έχουν μια χαρισματική αντίληψη. Πολλοί είναι αυτοί που εμπιστεύονται τους Διδύμους και απευθύνονται σ’ αυτούς, αν «πέσουν σε τοίχο» και δεν βγάζουν άκρη.Το σημαντικό με αυτό το αέρινο ζώδιο δεν είναι μόνο η ενσυναίσθησή τους, αλλά και η ικανότητά τους να μεταφέρουν τα νοήματα στους άλλους, με τρόπο απόλυτα κατανοητό. Είναι από τα πιο ανοιχτόμυαλα ζώδια, κάτι που μάλλον εξηγεί γιατί είναι τόσο «καλοί αγωγοί» της γνώσης.\nΟι Ζυγοί είναι καλοί στο να βλέπουν όλα τα πράγματα από διαφορετικές οπτικές γωνίες. Έχουν μια πολύ σαφή αίσθηση περί ορθού και δικαίου. Γενικότερα, δεν εκλαμβάνουν κάτι ως σωστό, επειδή οι άλλοι λένε ότι είναι σωστό. Προτιμούν να ανακαλύψουν μόνοι τους την εγκυρότητα μιας ιδέας και στη συνέχεια ν’ αποφασίσουν, αν αξίζει τον κόπο να μεταφερθεί και στους άλλους. Γενικά, η διορατικότητα των Ζυγών δεν είναι κάτι που έχει αποκτηθεί μετά από κόπο και προσπάθεια. Απλώς αποτελεί κομμάτι του εαυτού τους.\nΠρόκειται για χαρισματικά άτομα, που δεν αφήνουν τις προκαταλήψεις να τους επηρεάσουν, γεγονός που τους προικίζει με μια βαθύτερη κατανόηση των ανθρώπων. Συχνά χρησιμοποιούν τόσο κοφτερά λόγια, που μπορεί να τρομάξουν ή να απωθήσουν κάποιους. Όμως, αν μπορέσεις να ξεπεράσεις τον τρόπο που ο Υδροχόος παρουσιάζει μια ιδέα ή μια γνώμη, θα εκτιμήσεις πολύ το μυαλό και τον λόγο του. Μερικές φορές, οι άνθρωποι αρνούνται αυτά που λέει ο Υδροχόος ως εξωπραγματικά ή ανέφικτα. Τελικά, όμως, τα γεγονότα έρχονται και «κουμπώνουν» με τα λόγια του και τότε καταλαβαίνουμε ότι τα είχε πει σωστά από την αρχή. Πριν καν γίνουν. Γιατί ο Υδροχόος βλέπει πάντα πολύ μπροστά!\nΔιάβασε επίσης: Τα 3 ζώδια που εκτιμούν την αξία σου και το δείχνουν!


Διογένειος Λέσχη (Diogenes Club): Βιογραφικό Παναγιώτη Λ. Παπαγαρυφάλλου\nΟ Παναγιώτης Παπαγαρυφάλλου γεννήθηκε στη Λάρισα. Σ' αυτή την πόλη έζησε τα δύσκολα χρόνια της Κατοχής και του Εμφυλίου. Ερχόμενος στην Αθήνα για σπουδές, αλλά και για λόγους καταδίωξης, θα σπουδάσει: Πολιτικές Επιστήμες, Νομικά, Κοινωνικές και Οικονομικές Επιστήμες. Στο διάστημα αυτών των χρόνων ανέπτυξε πλούσια φοιτητική συνδικαλιστική δράση στο χώρο των επιστημόνων, από τη θέση του αντιπροέδρου του Συλλόγου Πτυχιούχων της Παντείου Σχολής, της οποίας γίνεται επιστημονικός βοηθός το 1964 και απολύεται το 1967 λόγω κοινωνικών φρονημάτων.\nΤο 1968 συλλαμβάνεται και αρνούμενος να υπογράψει "Δήλωση" αποκήρυξης του ΚΚΕ εκτοπίζεται για τρία χρόνια στο Παρθένι της Λέρου.\nΜετά τη μεταπολίτευση θα παραμείνει εκτός των πολιτικών κομμάτων. Η επιλογή αυτή επέδρασε αρνητικά, τόσο στην ακαδημαϊκή του σταδιοδρομία όσο και στην κοινωνική αξιοποίηση των επιστημονικών του εφοδίων, και ιδιαίτερα στην τοπική αυτοδιοίκηση, τα οποία λεηλάτησαν διάφοροι άσχετοι κομματικοί.\nΤο 1973 βραβεύεται από την Ακαδημία Αθηνών, σε μυστικό διαγωνισμό, για το πρωτότυπο ιστορικό του έργο γύρω από τους γεωργικούς και ναυτικούς συνεταιρισμούς, ενώ το 1991 βραβεύεται ξανά από την Ακαδημία για το συνολικό του έργο, το οποίο αφορά την τοπική αυτοδιοίκηση.\nΤο 1976, ο Δήμος Αθηναίων τον βραβεύει για την επιστημονική και ερευνητική του προσφορά στην τοπική αυτοδιοίκηση και για τις προτεινόμενες λύσεις των προβλημάτων της. Το 1978 εκλέχτηκε άμισθος υφηγητής στο Πάντειο Πανεπιστήμιο και εξ' αιτίας αυτής της εκλογής θα βρεθεί ανακρινόμενος στο 535 γραφείο του Υπουργείου Παιδείας ως "επικίνδυνος κομμουνιστής"! (Ιούλιος του '78). Το 1978 υπήρξε συνιδρυτής και διευθυντής του περιοδικού "Τοπική Αυτοδιοίκηση" το οποίο κυκλοφορεί ακόμη με άλλη διεύθυνση.\nΈκανε διαλέξεις και εισηγήσεις σε επιστημονικά συνέδρια και πρωτοστάτησε στην ίδρυση επιστημονικών εταιριών και κινήσεων όπως π.χ. της Εθνικής Επιτροπής Κυπριακού Αγώνος (1964), της εταιρείας Φίλων του Συνεργατισμού (1973) και της Κίνησης Ενεργών Πολιτών (1992), των οποίων διετέλεσε πρώτος γενικός γραμματέας.\nΔημοσίευεσε δεκάδες επιστημονικές εργασίες και εκατοντάδες άρθρα στον ημερήσιο και περιοδικό Τύπο για επιστημονικά, κοινωνικά και πολιτικά ζητήματα.\nΑναρτήθηκε από Panagiotis Kouimtzidis στις 6:38 μ.μ.\nΕτικέτες Βιογραφικό, Παναγιώτης, Παπαγαρυφάλλου\nΗ Νάννα γράφει στο προφίλ της στο Φέησμπουκ: «Το αίμα τρέχει από το στόμα μου, πίσω από κεφάλι μου και από αλλού. Το χείλος ...\nΗ μόνη διαφορά μεταξύ ενός κυκλώνα, μιας θύελλας κι ενός τυφώνα είναι η τοποθεσία στην οποία προκύπτουν. Μία μεγεθυμένη δορυφορική ε...\nΤο πτώμα της βιασθείσης και φονευθείσης Ελίν Κραντς.\nΔεν είναι η πρώτη φορά, σε αυτήν την χώρα που το Δημόσιο μας απογοητεύει. Τούτη την φορά; Η Αρχαιολογική Υπηρεσία, υπεύθυνη για...\nΜία ανάρτηση στο ιστολόγιο Σχίζας, έκανε εντύπωση, και την τοποθετώ όπως την βρήκα, εκτός της φωτογραφίας που την άλλαξα, καθώς δεν είχε ...\nΜόνο μερικές ώρες χρειάστηκαν για να ισοπεδωθούν οι Δίδυμοι Πύργοι την 11 η Σεπτεμβρίου του 2001. Αργότερα, την ίδια ημέρα, το...\nΔιογένειος Λέσχη 18-9-2012 - Ηλίας Πολατίδης Μία ακόμη εκπομπή του Διαδικτυακού Τηλεοπτικού Διαύλου "Διογένειος Λέσχη"...\nΜουσουλμανική επιδημία βιασμών: Η Σουηδία συγκλονίσθηκε με τον βιασμό γυναίκας μέχρι θανάτου από Σομαλό μετανάστη\nΈνας 34χρονος μετανάστης από την Σομαλία συνελήφθη για την άγρια επίθεση που εξαπέλυσε σε γυναίκα σε υπόστεγο αμαξοστασίου σε έν...\n"Πολιτιστικός ιμπεριαλισμός" εναντίον πολιτισμού\nΤου Αντωνίου Α. Αντωνάκου Καθηγητού – Κλασσικού Φιλολόγου Ιστορικού – Συγγραφέως Για το βιογραφικό του Αντωνίου Α. Αντωνάκο...\nΗνωμένο Βασίλειο: Σε έφηβους μαθητές λένε να «διαλέξουν» κάποια από τις 25 «επιλογές φύλου»\nΤο ερώτημα 13 που περιέχεται μέσα στην μαθητική καταμέτρηση 5 Φεβρουαρίου 2016 Η στημένη διαστροφή της σεξουαλικής ταυτότητ...


ΓΙΑ ΤΟ «ΠΙΚΡΟ ΠΟΤΗΡΙ» ΤΟΥ ΣΥΜΒΙΒΑΣΜΟΥ ΕΤΟΙΜΑΖΕΤΑΙ Ο ΤΣΙΠΡΑΣ – Ποιοι θα πληρώσουν τον λογαριασμό των 2,5 δισ. – CrashOnline.gr | Η Online έκδοση του περιοδικού CRASH!\nΓΙΑ ΤΟ «ΠΙΚΡΟ ΠΟΤΗΡΙ» ΤΟΥ ΣΥΜΒΙΒΑΣΜΟΥ ΕΤΟΙΜΑΖΕΤΑΙ Ο ΤΣΙΠΡΑΣ – Ποιοι θα πληρώσουν τον λογαριασμό των 2,5 δισ.\nΓια το πικρό ποτήρι του συμβιβασμού προετοιμάζεται ο πρωθυπουργός, καθώς αυτός, όπως συνάγεται από την σκληρή στάση που τηρούν οι δανειστές, δεν θα έρθει «αναίμακτα», αλλά θα περιλαμβάνει μέτρα 2,5 δισ., όσο δηλαδή είναι το δημοσιονομικό κενό της χώρας.\nΟι Ευρωπαίοι ζητούν από τον Αλέξη Τσίπρα να κλείσει αυτή την «μαύρη τρύπα» και τα μέτρα που επεξεργάζεται το ελληνικό επιτελείο αναμένεται να δυσαρεστήσουν πολλούς, καθώς πολλές προεκλογικές υποσχέσεις, όπως ο ΕΝΦΙΑ, μπαίνουν στον “πάγο”. Ο φόρος ακινήτων, όπως όλα δείχνουν, όχι μόνο παραμένει για το 2015, αλλά θα εξεταστεί και για το 2016!\nΤον λογαριασμό θα πληρώσουν οι έχοντες πολυτελές ΙΧ, πισίνα, σκάφος και… αεροσκάφος. Σύμφωνα με το δημοσίευμα τα περισσότερα έσοδα αναμένεται να προέλθουν από τον φόρο διαμονής 5% στα πεντάστερα ξενοδοχεία της Μυκόνου, της Σαντορίνης και άλλων μεγάλων νησιών, από τον φόρο 3% σε εστιατόρια και μπαρ που αποφασίστηκαν ως μέτρα “ισοδύναμα” στη διατήρηση των μειωμένων συντελεστών ΦΠΑ στο Αιγαίο και από το ηλεκτρονικό κυνήγι του ΦΠΑ.\nΣτο πακέτο συμπεριλαμβάνονται παρεμβάσεις στις δημόσιες δαπάνες, όπως περιορισμός επιτροπών και μειώσει ενοικίων σε κρατικά κτίρια, απ όπου ευελπιστούν να εξοικονομήσουν 200 εκατ. ευρώ.\nα) Ενιαίος συντελεστής 15% σε ολόκληρη τη χώρα. Το σχέδιο προβλέπει την εφαρμογή του ενιαίου συντελεστή από το δεύτερο εξάμηνο του 2015. Πληροφορίες κάνουν λόγο για συντελεστή 15% ΦΠΑ σε όλες τις υπηρεσίες και τα αγαθά, πλην των φαρμάκων, των τροφίμων και των βιβλίων.\n3. Τέλος διαμονής. Η κυβέρνηση αντί για αναπροσαρμογή των συντελεστών ΦΠΑ στα νησιά φέρεται να προτείνει την επιβολή τέλους διαμονής στα ξενοδοχεία άνω των 3 αστέρων με ένα σενάριο να προβλέπει την επιβολή τέλους, που θα κυμαίνεται από 1 έως και 5 ευρώ για τους μήνες Απρίλιο – Σεπτέμβριο.\n25 δισπικρο ποτηρισυμβιβασμ'οςΤσίπρας\nΚορυφαίοι πολιτικοί και στρατιωτικοί που μίλησαν για Ιπτάμενους δίσκους (Βίντεο)\nΕμπλοκή 14 Ελλήνων στα επεισόδια του Μιλάνου


Όσοι ξεχώρισαν στην φετινή πορεία της ΑΕΚ !\nΑρχική σελίδαΜΠΑΣΚΕΤΌσοι ξεχώρισαν στην φετινή πορεία της ΑΕΚ !\nΣτέλλα Σαρακατσιάνου - 4:48:00 μ.μ.\nΗ ΑΕΚ διανύει μια εξαιρετική χρονιά αφού έχει κατακτήσει ήδη το κύπελλο και διαπρέπει στο Champions League. Όμως ποιοι παίκτες έχουν ξεχωρίσει στη φετινή της πορεία;\nΛάνγκφορντ Κιθ : Ο 37χρονος γκαρντ της ΑΕΚ , αν και αντιμετώπισε δυσπιστίες ,εξαιτίας της ηλικίας του απέδειξε ότι βρίσκεται σε τρομερή κατάσταση. Αποδεικτικό στοιχείο αυτού αποτελούν τα στατιστικά του. Ο Αμερικανός, σκοράρει κατά μέσο όρο με 19 πόντους ανά παιχνίδι ενώ σουτάρει με ποσοστό 46,53% σε δίποντα και 42,86% σε τρίποντα. Ακόμη, έχει 3 ριμπάουντ και μέσο όρο συμμετοχής 28:45. Το καλύτερό του παιχνίδι το έκανε αντιμέτωπος με τον Ηρακλής όπου σημείωσε 35 πόντους ,2 ριμπάουντ και 2 ασίστ.\nΜάρκους Σλότερ : Ο Αμερικανός σέντερ, ξεκίνησε την χρονιά με μέτρια απόδοση, όμως η συνεισφορά του στην ομάδα εκτοξεύτηκε όταν αυτή τον χρειάστηκε. Παρόλο που η πορεία του δεν είναι σταθερή ενώ αποτελεί το κλειδί για την προστασία της ρακέτας. Στατιστικά, έχει 4,7 ριμπάουντ ανά παιχνίδι ενώ σουτάρει με ποσοστό 58,70 σε δίποντα. Ο μέσος όρος συμμετοχής του είναι 17:16: και η καλύτερη φετινή του εμφάνιση έγινε απέναντι στη Βόννη στον δεύτερο αγώνα της σειράς των πλέι οφ . Σε εκείνο το παιχνίδι σημείωσε 17 πόντους , 9 ριμπάουντ και 1 κλέψιμο σε 30:45 λεπτά συμμετοχής.\nΚέντρικ Ρέι : O αφανής ήρωας είναι πάντα εκεί στα δύσκολα παιχνίδια ,όταν η ''Ένωση'' χρειάζεται ένα ψύχραιμο παίκτη. Ο 26χρονος, ανύψωσε το ανάστημά του και στον τελικό Κυπέλλου με τον Προμηθέα αλλά ήταν ο παίκτης-κλειδί και στον πρώτο αγώνα της σειράς των πλέι οφ, με την Βόννη για τους ''16'' του BCL. Στατιστικά έχει 9 πόντους ανά παιχνίδι ενώ σουτάρει με ποσοστό 47,06% σε δίποντα και 34,85% σε τρίποντα. Ωστόσο, τα στατιστικά του δεν αντικατοπτρίζουν το πόσο αναγκαίος στάθηκε στα δύσκολα παιχνίδια.


Διαβάστε για τον κτηνίατρο που ρισκάρει τη ζωή του για να σώζει ζώα ζωολογικών κήπων στις εμπόλεμες χώρες - Petpet.news\nΔιαβάστε για τον κτηνίατρο που ρισκάρει τη ζωή του για να σώζει ζώα ζωολογικών κήπων στις εμπόλεμες χώρες\nαπό Μυρτώ Τζώρτζου 2 Σεπτεμβρίου, 2019\nΟ 54χρονος κτηνίατρος Amir Khalil, από την Αίγυπτο, είναι ένας πραγματικός ήρωας. Ένας άνθρωπος που ρισκάρει την ίδια του τη ζωή για να σώσει ζώα. Και το πιο σημαντικό από όλα είναι ότι σώζει ζώα από ζωολογικούς κήπους που βρίσκονται σε περιοχές που έχουν πόλεμο.\nΖωολογικοί κήποι που εγκαταλείφθηκαν και τα ζώα αργοπεθαίνουν, ζωολογικοί κήποι που δεν έχουν ούτε ένα κομμάτι ψωμί να δώσουν στα ζώα, ζωολογικοί κήποι που τα ζώα είναι χτυπημένα και άρρωστα, ζωολογικοί κήποι παγιδευμένοι σε σημεία που δεν υπάρχει καμιά ελπίδα επιβίωσης και κανένας τρόπος διαφυγής.\nΟ Khalil είναι μέλος εδώ και 20 χρόνια της γνωστής φιλοζωικής οργάνωσης Four Paws International και τους υπέροχους εθελοντές της https://www.four-paws.org/.\nΗ διάσωση γίνεται κάτω από πραγματικά επικίνδυνες συνθήκες. Για να το πούμε όπως είναι ο Khalil ρισκάρει κάθε φορά τη ζωή του. Οι εμπόλεμες ζώνες και ο θάνατος που βρίσκεται εκεί δεν εξαιρούν κανέναν. Ανά πάσα στιγμή μπορεί να χάσεις τη ζωή σου. Και το μόνο σίγουρο είναι ότι λίγοι, ελάχιστοι, θα έκαναν αυτό που κάνει ο άνθρωπος αυτός.\nΔεν είναι όμως μόνο ο πόλεμος, οι βόμβες, οι σφαίρες που πέφτουν και οι εκρήξεις που συμβαίνουν κάθε λεπτό. Είναι και η απίστευτη δυσκολία του να απεγκλωβίσεις ένα ζώο που βρίσκεται σε ένα κλουβί. Να έχεις τα κατάλληλα μέσα και να κάνεις ένα άγριο ζώο να σε εμπιστευτεί ώστε να το σώσεις. Αυτό είναι σχεδόν ακατόρθωτο.\nΑυτό κάνει εδώ και χρόνια ο Amir Khalil. Έχοντας κάνει επιτυχημένες διασώσεις στη Γάζα, το Ιράκ, το Κόσοβο, στην Κένυα, στην Αίγυπτο και αλλού, ο Amir δεν έχει καμιά πρόθεση, όσο και αν κινδυνεύει, να σταματήσει. Όταν σταματήσουν οι πόλεμοι, μόνο τότε θα σταματήσει και ο ίδιος.\nΜια από τις πιο φοβερές του διασώσεις ήταν τον Απρίλιο του 2019 όταν έσωσε 47 ζώα από ζωολογικό κήπο της εμπόλεμης Γάζας. Μαϊμούδες, πίθηκοι, αλεπούδες, γάτες, σκύλοι, ύαινες, σκιουράκια, μεγάλα πουλιά, στρουθοκάμηλοι και πολλά άλλα μεταφέρθηκαν σε ασφαλές σημείο στην Ιορδανία. Τα περισσότερα ζώα που σώζει βρίσκουν καταφύγιο σε προστατευμένους χώρους είτε στην Ιορδανία είτε στη Νότια Αφρική.\nΟ Khalil γεννήθηκε στην Αίγυπτο και έχει σαν βάση του εδώ και 30 χρόνια την Αυστρία. Αυτό που κάνει, όπως είπαμε και πιο πριν, είναι επικίνδυνο και ενοχλεί πολλούς που έχουν όφελος από διάφορες καταστάσεις. Σε πολλές περιπτώσεις έπρεπε να δώσει μεγάλο αγώνα με τις Αρχές διαφόρων περιοχών για να τον αφήσουν να εκκενώσει κάποιο ζωολογικό κήπο.\nΚαι φυσικά δεν θα μπορούσε να μην κινδυνέψει κάποια στιγμή, όταν για παράδειγμα το αυτοκίνητό του γαζώθηκε από σφαίρες σε ένα ταξίδι του για διάσωση στην Κένυα της Αφρικής ή όταν του έβγαλαν πιστόλι και τον απείλησαν στο Κόσοβο. Ήταν όμως τυχερός και σώθηκε.\nΟ ίδιος θα πει: “Πηγαίνουμε σε περιοχές που δεν επικρατεί η λογική. Κανένας δεν νοιάζεται. Και που κανένας δεν πιστεύει ότι θα πάει κάποιος εκεί και θα σώσει ζώα. Είναι δύσκολο. Βλέπεις, για παράδειγμα, το πλήθος στη Μοσούλη του Ιράκ, να κάνει τα πάντα για να φύγει, με τα πόδια, με τα αυτοκίμητα από εκεί. Και εμείς να κάνουμε τα πάντα για να μπούμε εκεί.\nΕμείς ευχόμαστε να είναι πάντα τυχερός για να σώσει όσο περισσότερα ζώα μπορεί.\nO κτηνίατρος που ρισκάρει τη ζωή του για να σώζει ζώα ζωολογικών κήπων στις εμπόλεμες περιοχέςO κτηνίατρος που ρισκάρει τη ζωή του για να σώζει ζώα ζωολογικών κήπων στις εμπόλεμες χώρες\nΤον υπέροχο αυτό κούταβο τον παράτησαν στη Σταμάτα Αττικής. Ψάχνει σπίτι γιατί δεν μπορεί να ζήσει στο δρόμο.\nKτηνίατρος ρισκάρει τη ζωή του για να σώζει ζώα ζωολογικών κήπων στις εμπόλεμες χώρες - www.prototupo.gr 4 Σεπτεμβρίου, 2019 - 6:05 μμ\nΔιαβάστε για τον κτηνίατρο που ρισκάρει τη ζωή του για να σώζει ζώα ζωολογικών κήπων στις εμπόλεμες χώρες 19 Φεβρουαρίου, 2020 - 2:37 μμ


Προσφορά και δώρο από τη Renata στο www.rubenscosmetics.gr - FamilyLife.gr\nΑρχική\tΔιάφοραΤα νέα της αγοράς\tΠροσφορά και δώρο από τη Renata στο www.rubenscosmetics.gr\nαπό kmir 13/01/2012\nΑγοράζοντας την αγαπημένη μας Renata στη συσκευασία των 3, πληρώνουμε μόνο τις 2 και ταυτόχρονα παίρνουμε δώρο ένα πανέμορφο πρακτικό νεσεσέρ! Με αγάπη από τη Renata και την Ελληνική οικογένεια καλλυντικών Rubens Cosmetics! Όλα μαζί στην εκπληκτική τιμή των €13,50\nΟ Σπήλιος Αυγερινός δημιούργησε τα πρώτα ελληνικά καλλυντικά. Έβαλε τη δική του πινελιά στην ομορφιά της Ελληνίδας. Την ονόμασε Renata. Στο www.rubenscosmetics.gr, μπορεί κανείς να αναζητήσει τα αγαπημένα καλλυντικά 3 γενεών, Renata, μαζί με χρηστικές πληροφορίες και special δώρα.\nΚρέμα Renata Ημέρας πικραμύγδαλου: διαθέτει μαλακτικές και ενυδατικές ιδιότητες πικραμύγδαλου. Χαρίζει άμεση ενυδάτωση και προστασία με φυσικά αντηλιακά φίλτρα. Για όλους τους τύπους δέρματος.\nΚρέμα Renata Νυκτός πικραμύγδαλου: διαθέτει μαλακτικές και ενυδατικές ιδιότητες πικραμύγδαλου. Χαρίζει βαθειά ενυδάτωση και θρέψη χωρίς να ερεθίζει το δέρμα. Για ξηρές επιδερμίδες.\nΚρέμα –πούδρα: 1 προϊόν – 4 ιδιότητες. Περιορίζει την ακμή. Καλύπτει τις ατέλειες χαρίζοντας ένα ομοιόμορφο ματ αποτέλεσμα. Προστατεύει από τον ήλιο χάρη στα φυσικά αντηλιακά φίλτρα που περιέχει. Για όλους τους τύπους δέρματος.\nΗ εταιρία Renata(μαζί με τη Rubens) εξειδικεύεται στα προϊόντα προσώπου από το 1943! Με μεράκι και έρευνα, η Renata προσφέρει μοναδικές λύσεις στην καθημερινή φροντίδα και περιποίηση της γυναικείας επιδερμίδας. Η Renata χρησιμοποιεί μόνο επιλεγμένες πρώτες ύλες, με σεβασμό στον άνθρωπο και το περιβάλλον.Τα προϊόντα της Renata θα τα βρείτε σε επιλεγμένα καταστήματα καλλυντικών και στο ηλεκτρονικό κατάστημα www.rubenscosmetics.gr


DEUTSCHE WELLE, 13/04/2021 (τελευταία ενημέρωση 16:36)\nΓια υπερπλήρεις ΜΕΘ μέσα στις επόμενες εβδομάδες προειδοποιεί και ο Φρανκ Ούλριχ Μοντγκόμερι, πρόεδρος του Διεθνούς Ιατρικού Συνδέσμου World Medical Association. Μιλώντας στην εφημερίδα Passauer Neue Presse προειδοποίησε ότι «με βεβαιότητα» θα τεθεί σύντομα στους θεράποντες ιατρούς στα νοσοκομεία το δίλημμα της επιλογής ασθενών. Με άλλα λόγια, οι γιατροί θα κληθούν να αποφασίσουν ποιος θα εισαχθεί και ποιος όχι στα εναπομένοντα κρεβάτια των ΜΕΘ. «Είμαστε χαρούμενοι που στο πρώτο και το δεύτερο κύμα της πανδημίας δεν χρειάστηκε να επιλέξουμε. Στη παρούσα φάση, ωστόσο, δεν μπορούμε να αποκλείσουμε ότι θα φθάσουμε εκεί. Γι’ αυτό θεωρώ δόκιμο οι κλινικές να προετοιμαστούν για παν ενδεχόμενο».\nΑλεσάντρα Γκαλόνι: Η πρώτη γυναίκα επικεφαλής στην ιστορία του πρακτορείου ReutersΈνοπλος πυροβόλησε 10χρονη στη Γαλλία – Ο δράστης αναζητείται από τις αρχές


Το πρωινό του Αγίου Βαλεντίνου- Easy Valentine breakfast - Beauty Harmony Blog\nΑλμυρές Συνταγές / Γλυκές συνταγές\n12 Φεβρουαρίου, 2016 25 Μαρτίου, 2021 Beauty Harmony\nΕίμαι σίγουρη οτι για κάποιους η γιορτή των ερωτευμένων- δηλ Αγίου Βαλεντίνου – δεν τους πολυαρεσει σαν γιορτή και ξινίζουν με την αγορά από όλα αυτά τα κοκκινωπά- πραγματάκια (κουκλάκια, καρδουλάκια και λοιπά ) αλλά για πείτε μου δεν θα σας ενθουσίαζε εκείνη την ημέρα και γιατί όχι και πολλές ακόμα, να προσφέρετε στον/στην αγαπημένο/η σας ένα ιδιαίτερο πρωινό;\nΟκ, θέλετε να φτιάξετε αυτό το ιδιαιτερο πρωινό (για αυτό άλλωστε συνεχίζετε να διαβάζετε την ανάρτησή μου) αλλά να μην καταναλώσετε και πολύ χρόνο για την προετοιμασία του.\nΣας παρουσιάζω το πιο εύκολο και πρωτότυπο πρωινό για εκείνη την ημέρα.\nψωμί του τόστ (2 φετάκια)\nενα κουπατ σε σχήμα καρδιάς\nλίγη μαρμελάδα σε έντονο χρωμα και πάντα ωραια γλυκιά γεύση. Εγω χρησιμοποιήσα την μαρμελάδα σανταρόζα- λεβάντα που φτιάχνω κάθε καλοκαίρι\nλίγη τρούφα χρωματιστή\nαυτοκόλλητα post it σε σχήμα καρδιάς\nΠήρα τις φετούλες ψωμιού και στην μία, πάτησα με το κουπ πατ την καρδούλα. (Έφαγα την καρδούλα).\nΜετά, φρυγάνισα και τις δυο φέτες στην φρυγανιέρα και έγιναν κάπως έτσι\nΈβαλα την μια από κάτω και άλειψα την μαρμελάδα μου. Έβαλα και την κομμένη με την καρδιά από πάνω και γύρω από το σχήμα άλειψα με προσοχή λίγη μαρμελάδα. Πασπάλισα με τρούφα.\nΣυνέχισα γράφοντας ένα μήνυμα στο post-it και το κόλλησα στο ποτήρι μου και έβαλα και τον χυμό μου και …voila!\n3 thoughts on “Το πρωινό του Αγίου Βαλεντίνου- Easy Valentine breakfast”\n9 Φεβρουαρίου, 2017 στις 9:28 πμ\nποσο τελεια και αγαπησιαρικη ιδεα!!!\n9 Φεβρουαρίου, 2017 στις 9:41 πμ\nΤι ωραία ιδέα Μαράκι μου! Έχω κάνει κάτι παρόμοιο, φτιάχνοντας αυγά στο τηγάνι!!! Αν και δεν είμαι τρελά φανατισμένη μ'αυτή τη γιορτή, παρ'όλα αυτά μου αρέσουν τέτοιου είδους τσαχπινιές!! φιλάκια\n27 Φεβρουαρίου, 2017 στις 6:43 μμ\nΔέσποινα Δεσποινάκι έχει πλάκα. M Koutsom μερικές φορές εχουν πλάκα να κανουμε τετοιες εκπληξεις


Ζαμπέτας: «Να πάμε τον Άρη ψηλά» - Onsports.gr\nΖαμπέτας: «Να πάμε τον Άρη ψηλά»\nΜε αφορμή την πρώτη επίσημη αναμέτρηση του Άρη στο «Κλεάνθης Βικελίδης», ο διευθύνων σύμβουλος της ΠΑΕ, Αντώνης Ζαμπέτας, θέλησε να εφιστήσει την προσοχή των φιλάθλων αναφορικά με τα νέα εξοντωτικά μέτρα που περιλαμβάνει ο νέος πειθαρχικός κώδικάς.\nΠαράλληλα, ο κ. Ζαμπέτας, μίλησε για τη δύσκολη οικονομική κατάσταση που διέπει, μεταξύ άλλων, το ποδόσφαιρο αλλά και για τις κινήσεις που έγιναν στο μεταγραφικό κομμάτι της ομάδας.\nΣτην αρχική του τοποθέτηση, ανέφερε: «Η αγωνία και η χαρά που θα δούμε τον Άρη μετά από καιρό σε επίσημο αγώνα, εντός έδρας, είναι μεγάλη μετά από ένα δύσκολο και μακρύ καλοκαίρι.\nΔυστυχώς έχουμε μια στεναχώρια που δεν συμμετέχουμε φέτος στις ευρωπαϊκές διοργανώσεις. Ζούμε σε μια χώρα με δύσκολες συνθήκες. Αυτός είναι ένας παραπάνω λόγος να πεισμώσουμε και να αποδείξουμε ότι κάποια στιγμή θα επικρατήσει το καλό και όχι η νύχτα. Εμείς είμαστε πεπεισμένοι ότι κάποια στιγμή το καλό θα βγει».\nΓια τα νέα σκληρά μέτρα που προβλέπει ο νέος πειθαρχικός κώδικας της ΕΠΟ, καθώς και τη συμπεριφορά που οφείλει να έχει ο κόσμος: «Πρέπει να μάθουμε να λειτουργούμε σαν να παίζουμε στο Europa League. Δεν θα ξεχάσω τις περσινές μας εμφανίσεις που πήραμε τα εύσημα για την παρουσία μας. Ο Αρειανός πρέπει να αλλάξει τρόπο σκέψης και νοοτροπίας. Δεν πρέπει να ανάψει πυρσός όσο ωραία ατμόσφαιρα και αν δημιουργεί . Πρέπει να προσέχουμε το διπλανό μας για το πώς λειτουργεί μέσα στο γήπεδο έτσι ώστε να εμποδίσουμε οποιονδήποτε πάει να κάνει κακό στον Άρη.\nΟ κόσμος έρχεται στο γήπεδο για να εκτονωθεί. Ας το κάνει μόνο με φωνές. Είναι άδικο για ένα, δύο ή τρεις βαθμούς να μην πετύχουμε το στόχο μας. Η έλλειψη της Ευρώπης είναι πολύ μεγάλη είναι και τα έσοδα που μας λείπουν πολύ. Μπορέσαμε να κρατήσουμε την ομάδα σε ένα ικανοποιητικό επίπεδο αλλά μέχρι εδώ. Ο σύλλογος δεν θα αντέξει την οποιαδήποτε τιμωρία. Πρέπει να είμαστε κοντά στην ομάδα με αγάπη με πάθος ποτέ όμως με παρεκτροπή όποιο και να είναι το αποτέλεσμα\nΓια την παρουσία του κόσμου μας στα Γιάννενα πήραμε τα εύσημα από τον αστυνομικό διευθυντή και τη λίγκα. Ήμασταν θέμα συζήτησης και έτσι θέλουμε να κυλήσει όλη η χρονιά και του χρόνου να πανηγυρίσουμε την έξοδο μας στην Ευρώπη και ένα τίτλο».\nΓια το πόσο έχει επηρεαστεί η ομάδα από την οικονομική κρίση: «Δεν μπορούσε ο Άρης να μείνει ανεπηρέαστος από την κρίση που υπάρχει στην κοινωνίας, όπως και τα σκάνδαλα. Είμαστε η ομάδα που την πλήρωσε περισσότερο από όλες γιατί δεν παίζουμε στην Ευρώπη έχοντας απώλεια εσόδων της τάξεως των 2.500.000 ευρώ. Αυτό το κόστος είναι τεράστιο για να το επωμιστεί ο σύλλογος. Όλοι μας δίνουμε μια μεγάλη μάχη\nΔεν είμαστε οι μεγαλοεπενδυτές με τα εκατομμύρια. Δόθηκαν λύσεις από ανθρώπους του συμβουλίου και άλλους που στήριξαν την προσπάθεια βλέποντας κάτι θετικό και για αυτό το λόγο μπορέσαμε και υπερκεράσαμε την ζημία από την απουσία της Ευρώπης. Αυτό όμως δεν φτάνει. Όσον πιο γρήγορα το καταλάβουμε αυτό, τόσο πιο γρήγορα θα φτάσουμε ψηλά.\nΑσχολήθηκα με κάποιες περιπτώσεις παικτών και αυτό που διαπίστωσα είναι ότι μόλις ακούν «Eλλάδα» αρνούνται να έρθουν. Ήμασταν κοντά σε συμφωνία με τον Τέντιτς της Μπόχουμ. Ένας συμπατριώτης του από την Καβάλα όμως δεν του είπε τα καλύτερα για την Ελλάδα και έτσι δεν ήρθε. Αυτό δεν το βίωσε μόνο ο Άρης αλλά όλες οι ομάδες».\nΓια την κατάσταση που επικρατεί στο ελληνικό πρωτάθλημα και τους δύο επόμενους αντιπάλους του Άρη (με ομάδα Α και ομάδα Β): «Θέλουμε να βγάλουμε από το e-ticketing εισιτήρια και δεν μπορούμε. Παρόλο που την7η αγωνιστική υπάρχει ένα μεγάλο ντέρμπι με τον ΠΑΟΚ και θα μπορούσαμε να το εκμεταλλευτούμε, δεν μπορούμε γιατί δεν ξέρουμε ποιες ομάδες θα συμμετέχουν και ποιες όχι.\nΟ Άρης είναι ξεκάθαρος στις τοποθετήσεις του. Θέλουμε ένα καθαρό περιβάλλον μια ξεκάθαρη κατάσταση, μια οργάνωση τελείως διαφορετική σε ευρωπαϊκά πρότυπα. Σε αυτό το πλαίσιο γίνονται προσπάθειες και από την Λίγκα για βελτίωση. Είναι όμως πολλοί φορείς που εμπλέκονται στην εικόνα του προϊόντος και πρέπει να καταλάβουν ότι αν δεν υπάρξει βελτίωση θα παίζουμε μεταξύ μας».\nΓια τη μεταγραφική ενίσχυση της ομάδας: «Μέσα στο μέτρο του δυνατού και τις οικονομικές δυνατότητες που είχαμε, οι οποίες ήταν μειωμένες, σε συνεργασία πάντα με τον προπονητή κάναμε τις κινήσεις που έπρεπε και πιστεύω ότι έχουμε ένα πολύ ανταγωνιστικό ρόστερ. Αυτά όμως αποδεικνύονται στο γήπεδο.\nΠρέπει να έχουμε την ικανότητα και το καθαρό μυαλό για να βγει το αποτέλεσμα που θέλουμε όλοι».\nΓια την τακτοποίηση των υποχρεώσεων απέναντι στους παίκτες μέσω των χρημάτων από τα τηλεοπτικά δικαιώματα: «Είδαμε πρόσωπα προβληματισμένα να χαμογελούν. Έδειξαν ότι εκτιμούν την κίνηση που κάναμε. Αντί να περιμένουμε να έρθουν τα χρήματα για να τα πάρουν οι παίκτες προχωρήσαμε σε αυτή την κίνηση. Ένα πολύ μεγάλο ποσό των συμβολαίων τους θα καλύπτεται από το τηλεοπτικό συμβόλαιο ενώ το υπόλοιπο από κάποια άλλα έσοδα.\nΑυτό που ζητάμε εμείς από τους παίκτες είναι να έχουν το μυαλό τους στο ποδόσφαιρο, να είναι σωστοί εντός και εκτός γηπέδου, να ακολουθούν τις οδηγίες του προπονητή και από εκεί και πέρα αν είμαστε ικανότεροι να κερδίζουμε κάθε αγώνα».\nΚλείνοντας έστειλε μήνυμα στον κόσμο, τονίζοντας: «Πρέπει να συνειδητοποιήσουμε ότι έχουμε τις τύχες του συλλόγου στα χέρια μας και αυτό δεν πρέπει να το απαξιώνουμε. Μόνο εμείς μπορούμε να πάμε την ομάδα εκεί που θέλουμε».


Coronavirus in Europe - ESM: Εγκρίθηκε η χορήγηση πιστωτικών γραμμών στις χώρες της Ευρωζώνης - Mykonos Ticker\nTo Συμβούλιο των Διοικητών του Ευρωπαϊκού Μηχανισμού Σταθερότητας (ESM) ενέκρινε σήμερα τον μηχανισμό (ΕΣΜ Pandemic Crisis Support ) για τη χο\nΜαι 15, 2020 - 15:12\nTo Συμβούλιο των Διοικητών του Ευρωπαϊκού Μηχανισμού Σταθερότητας (ESM) ενέκρινε σήμερα τον μηχανισμό (ΕΣΜ Pandemic Crisis Support ) για τη χορήγηση προληπτικών πιστωτικών γραμμών, ύψους έως το 2% του ΑΕΠ κάθε χώρας της Ευρωζώνης....... που θα υποβάλει σχετικό αίτημα. Τα χαρακτηριστικά και οι όροι του μηχανισμού αυτού είχαν συμφωνηθεί στο Eurogroup της περασμένης Παρασκευής.\n«Τα επόμενα δυόμισι χρόνια, ο ESM θα έχει διαθέσιμα 240 δισ. ευρώ για να βοηθήσει τα μέλη του να αντιμετωπίσουν την πανδημική κρίση», δήλωσε ο πρόεδρος του Eurogroup, Μάριο Σεντένο, προσθέτοντας: «Αυτό είναι ένα καινοτόμο εργαλείο με ευνοϊκούς όρους δανεισμού, χωρίς να συνδέεται με μακροοικονομικούς όρους. Θεσπίζοντας το μέσο αυτό σε χρόνο - ρεκόρ, οι υπουργοί Οικονομικών έδειξαν ότι ο ESM είναι ένα πραγματικό δίχτυ ασφαλείας για έκτακτες ανάγκες με μία ευέλικτη εργαλειοθήκη που μπορεί να χρησιμοποιηθεί για να καλύψει τις ανάγκες της εποχής μας».\nΟ επικεφαλής του ESM, Κλάους Ρέγκλινγκ, δήλωσε: «Ως αποτέλεσμα της πανδημίας του κορονοϊού και της πρωτοφανούς ύφεσης, οι κυβερνήσεις αύξησαν τις δαπάνες τους για να αντιμετωπίσουν τις επείγουσες υγειονομικές ανάγκες τους. Ως συνέπεια, και οι 10 χώρες - μέλη του ESM θα έχουν πολύ μεγάλα δημοσιονομικά ελλείμματα φέτος. Με τον Pandemic Crisis Support, τα μέλη θα μπορούν να χρηματοδοτήσουν μέρος των αναγκών τους με ασφαλή τρόπο, με πολύ χαμηλά επιτόκια. Αυτό μπορεί να είναι ελκυστικό, καθώς ο μόνος όρος που συνδέεται με αυτή τη χρηματοδοτική στήριξη είναι η απαίτηση να δαπανηθούν τα χρήματα σε άμεσες και έμμεσες δαπάνες του τομέα υγείας που σχετίζονται με την πανδημία».\nEU summit: Σήμερα η συζήτηση των ηγετών για την τουρκική παραβατικότητα\nCoronavirus : Αναστέλλονται οι κανόνες δημοσιονομικής πειθαρχίας σε ολόκληρη την Ευρωπαϊκή Ένωση


ΕΠΑΝΑΣΤΑΤΙΚΑ ΝΕΑ GR: Παγκόσμια διαφήμιση του Σουφλιώτικου Μεταξιού απο τον κολοσσό της Hermès\nΠαγκόσμια διαφήμιση του Σουφλιώτικου Μεταξιού απο τον κολοσσό της Hermès\nΗ Hermès ή Ερμές όπως το προφέρουμε στα ελληνικά, είναι γαλλική εταιρία πώλησης ειδών πολυτελείας, ειδικευμένη στο δέρμα, στο μετάξι και το κασμίρι. Απο το 1836, δραστηριοποιείται στο χώρο , αρχικά κατασκευάζοντας σέλες και είδη ιππασίας .\nΑργότερα στις αρχές του 20ου αιώνα η διάδοχος του ιδρυτή, Έμιλυ Ερμές επέκτεινε τις...\nδραστηριότητες της εταιρίας σε αξεσουάρ μαντήλια κυρίως μεταξωτά, τσαντες και αλλα είδη πολυτελείας . Σήμερα μιλάμε για έναν παγκόσμιο κολοσσό με 250 καταστήματα και πωλήσεις σε όλο τον κόσμο .\nΗ εταιρία Hermès, δημιούργησε ένα ίδρυμα δεξιοτήτων, βιώσιμων δημιουργικών και καινοτόμων ιδεών , που βασίζονται στην παράδοση και στην εξέλιξη αυτών μέσα στο χρόνο με νέες μεθόδους αλλα δίνοντας πάντα προτεραιότητα στην αυθεντικότητα και στην υψηλή ποιότητα . Στο ίδρυμα Hermès , αφουγκράζονται τον «κόσμο» και ενσαρκώνουν τη δημιουργική και επιμελή καλλιέργεια αυθεντικότητας και πολυμορφίας. Έτσι εξερευνούν ένα ευρύ φάσμα τομέων που συνδιάζει την τεχνογνωσία και τη δημιουργικότητα.\nΈνα απο τα προϊόντα που προωθεί η Hermès είναι και το Σουφλιώτικο μετάξι. Στη σελίδα του ιδρύματος έχει αφιέρωμα στην παράδοση του Σουφλιώτικου μεταξιού , που απο γενιά σε γενιά έχει μεταλαμπαδέυσει το μεράκι η τεχνογνωσία και η αγάπη για ένα άριστο και ποιοτικό προϊόν όπως η Σουφλιώτικη μεταξωτή ίνα.\nΗ φιλοσοφία του ιδρύματος σε περιοχές και επαγγέλματα που πλήττονται και απο την οικονομική κρίση, είναι η προώθηση και η ενασχόληση των ανθρώπων με επαγγέλματα και προϊόντα υψηλής ποιοτικής αξίας. Οργανωμένα , με τεχνικές γνωστές απο το παρελθόν αλλα και με σύγχρονες μεθόδους ώστε να καταφέρουν να αναγεννηθούν , και να γίνουν βιώσιμα.\nΣυλλογικά και με σωστά βήματα πιστεύουν οτι τα άριστα και ποιοτικά προϊόντα μπορούν να κερδίσουν επάξια το χώρο τους στην παγκόσμια αγορά. Συγκεκριμένα η Hermès υιοθετεί το παρακάτω : «η ζωντανή μετάδοση της βιοτεχνικής κληρονομιάς μπορεί να δημιουργήσει αξίες, να χρησιμεύσει ως καταλύτης για την τοπική υπερηφάνεια, και να δώσει ώθηση για αισθήματα κοινής ταυτότητας στην περιοχή». Μια πρωτοβουλία που αντικατοπτρίζει πιστά τους στόχους της d’entreprise Hermes.\nΚαι όλα τα παραπάνω η παγκόσμια γαλλική εταιρία Hermès τα βρίσκει στο Σουφλιώτικο Μετάξι! Έτσι στη διαδικτυακή σελίδα του ιδρύματος της Hermès , με θαυμασμό βλέπουμε να προωθεί, να διαφημίζει και να αναδεικνύει το Σουφλί και το Σουφλιώτικο μετάξι! Κυρίως στηρίζει τη θέση και έχει την πεποίθηση πως με σταδιακά και οργανωμένα βήματα, απο τη φύτευση της μουριάς, μέχρι την σηροτροφία και την παραγωγή άριστης και ποιοτικής ίνας , απο ανθρώπους και τεχνίτες με μεράκι , αγάπη και σεβασμό προς την παράδοση και το προϊόν , μπορεί το Σουφλιωτίκο Μετάξι να κερδίσει ξανά, επάξια τη θέση του, τόσο στην ελληνική όσο και στην παγκόσμια αγορά! Σουφλιώτικο μετάξι για προϊόντα υψηλής αξίας και ποιότητας προφανώς όπως τα προϊόντα και τα είδη της Hermès!\nΑναρτήθηκε από epanastatikanea στις 11:11 π.μ.


ΘΡΑΚΙΚΗ ΑΓΟΡΑ - Ακόμα ένας νεκρός εργάτης στην ΕΛΒΙΖ ! - Όχι άλλες θυσίες στο βωμό του κεφαλαίου !\nΑκόμα ένας νεκρός εργάτης στην ΕΛΒΙΖ ! - Όχι άλλες θυσίες στο βωμό του κεφαλαίου !\nΠαρασκευή, 05 Ιούνιος 2020 06:27\nΜαζική και οργανωμένη πάλη για τη ζωή μας!\nΤο πρωί της Τρίτης 2 Ιούνη, ένας οδηγός φορτηγού από την Καβάλα έχασε τη ζωή του έξω από το εργοστάσιο της Ελληνικής Βιομηχανίας Ζωοτροφών (ΕΛΒΙΖ) στο Πετροχώρι της Ξάνθης. Αφού είχε ολοκληρώσει την εκφόρτωση σόγιας στο εργοστάσιο, ανέτρεψε την καρότσα του φορτηγού ώστε να την καθαρίσει και αυτή ήρθε σε επαφή με καλώδια της ΔΕH που ήταν από πάνω. Αποτέλεσμα ήταν ο ακαριαίος θάνατος του από ηλεκτροπληξία. Ο θάνατος αυτός είναι ο δεύτερος μέσα σε δυόμιση χρόνια στο συγκεκριμένο εργοστάσιο, αφού το Νοέμβρη του 2017, ένας ακόμα εργάτης είχε σκοτωθεί από έκρηξη κατά τη διάρκεια εργασιών συντήρησης στα καζάνια του εργοστασίου.\nΗ απώλεια αυτή μόνο οργή μπορεί να προκαλέσει στους εργαζόμενους του συγκεκριμένου εργοστασίου, που για δεύτερη φορά βλέπουν την «ευκολία» με την οποία ένας άνθρωπος του μόχθου μπορεί να χάσει τη ζωή του κατά τη διάρκεια της δουλειάς του. Όπως επίσης οργή πρέπει να προκαλεί συνολικά στους εργαζόμενους της περιοχής μας, που καθημερινά έρχονται αντιμέτωποι με την εγκληματική αμέλεια των εργοδοτών και τα ανύπαρκτα μέτρα προστασίας στους χώρους εργασίας. Οι θάνατοι αυτοί μόνο ως εργοδοτικά εγκλήματα πρέπει να αντιμετωπιστούν, και όχι ως «ατυχή περιστατικά», φορτώνοντας ίσως και την ευθύνη στους ίδιους τους αδικοχαμένους εργάτες.\nΕιδικά στις σημερινές συνθήκες που η κυβέρνηση προωθεί τη λεγόμενη «επανεκκίνηση» της οικονομίας μετά την πανδημία, αυτό που έχουν στην ουσία να αντιμετωπίσουν οι εργαζόμενοι είναι η ένταση της εκμετάλλευσης, η εντατικοποίηση της εργασίας, η περαιτέρω ελαστικοποίηση των εργασιακών σχέσεων, οι μειώσεις μισθών και το χτύπημα κάθε κατάκτησης που έχει απομείνει. Παράλληλα, τα ποσοστά ανεργίας εκτοξεύονται, πιέζοντας ασφυκτικά όσους ήδη δουλεύουν ώστε να αποδεχτούν το νέο μεσαίωνα που μας ετοιμάζουν. Καμιά περιστολή των δικαιωμάτων μας δεν πρέπει να γίνει αποδεκτή, γιατί θα έχει ως αποτέλεσμα τη χειροτέρευση των όρων εργασίας, αυξάνοντας παράλληλα τις πιθανότητες εργατικών ατυχημάτων.\nΟι εργαζόμενοι δεν έχουν άλλη διέξοδο, από το να οργανωθούν και να παλέψουν στους χώρους εργασίας τους κόντρα στα εργοδοτικά εγκλήματα. Με την ανυποχώρητη πάλη τους να διεκδικήσουν το δικαίωμα στη ζωή, αλλά και μια ζωή με δικαιώματα. Να μην επιτρέψουν το ξέπλυμα των ευθυνών που βαραίνουν την εργοδοσία. Να παραμερίσουν λογικές «συνευθύνης» και να συσπειρωθούν γύρω από το ταξικό τους συμφέρον, ενάντια στο κεφάλαιο και τους πολιτικούς του εκφραστές. Μόνο μέσα από αυτόν το δύσβατο, αλλά παράλληλα μοναδικό δρόμο μπορούν να υπερασπιστούν τη ζωή και τα δικαιώματά τους.\nΠερισσότερα σε αυτή την κατηγορία: « Έρευνα Endeavor Greece: Μόνο το 15% των επιχειρήσεων είναι ασφαλείς σε 2o lockdown Έρευνα του Ελληνο-Αμερικανικού Εμπορικού Επιμελητηρίου για τις Επιπτώσεις της Πανδημίας στις Ελληνικές Εξαγωγές προς τις ΗΠΑ »


Covid - 19 και Αρθροπλαστική - Hip Knee\nΑρχική - Ισχίο - Covid – 19 και Αρθροπλαστική\nΣτην εποχή του Covid-19 η ασφάλεια των ασθενών είναι προτεραιότητα. Τα δεδομένα αλλάζουν και επηρεάζουν την Χειρουργική Πρακτική και στην Ορθοπαιδική. Η ανάγκη για ταχεία νοσηλεία και αποκατάσταση είναι πιο έντονη από ποτέ. Υπό την σκιά των προβληματισμών της έξαρσης του ιδιαίτερα μεταδοτικού αυτού ιού, οι ασθενείς πρέπει να λαμβάνουν τη σιγουριά ότι εφαρμόζονται όλα τα δυνατά μέτρα ασφάλειας και ελέγχου των μεταδοτικών νοσημάτων.\nΟι ασθενείς με πόνο αρθρίτιδας και περιορισμένη κινητικότητα, θα απαιτηθεί να χειρουργηθούν και να υποβληθούν σε αρθροπλαστική γόνατος ή αρθροπλαστική ισχίου. Σε προχωρημένα στάδια αυτό πρέπει να γίνει εντός κάποιου χρονικού διαστήματος και δεν είναι δυνατή η αναμονή μέχρι να αντιμετωπισθεί η παρατεταμένη και απρόβλεπτη αυτή κρίση.\nΈτσι ο ασθενής πρέπει να επιλέξει:\nΚλινική που να τηρούνται σχολαστικά όλα τα προληπτικά μέτρα και οι προφυλάξεις.\nΠρωτόκολλο που να επιτρέπει την ελάχιστη παραμονή στο Νοσοκομείο και έκθεση σε κίνδυνο\nΧειρουργική τεχνική που να εξασφαλίζει το ελάχιστο τραυματισμό και την ταχύτερη αποκατάσταση (MIS Τεχνικές)\nΜε το τρόπο αυτό ο ασθενής εκτίθεται ελάχιστα στο Νοσοκομειακό περιβάλλον που είναι κατεξοχήν χώρος υψηλής μεταδοτικότητας. Επίσης η γρήγορη κινητοποίηση και αποκατάσταση αλλά και η καλύτερη γενική κατάσταση μετεγχειρητικά επιτρέπει στον ασθενή να κινδυνεύει λιγότερο από πιθανή επαφή με το νέο Κορωνοϊό.\nΑυτό το επιτυγχάνουμε με:\nΧρήση των νεότερων τεχνικών Ελάχιστης Επεμβατικότητας, (MIS)\nΕιδικές αναισθησιολογικές τεχνικές\nΕιδικές μετεγχειρητικές πρακτικές νοσηλείας/φροντίδας (Πρωτόκολλα fast track)\nΔυνατότητα άμεσης κινητοποίησης (λίγες ώρες μετά την επέμβαση)\nΕλαχιστοποίηση της διάρκειας παραμονής στο νοσοκομείο σε 1-2 μέρες (προκειμένου οι ασθενείς να εκτίθενται όσο το δυνατό λιγότερο τον κίνδυνο του κορωνοϊού COVID-19 )\nΓρηγορότερη αποκατάσταση και επιστροφή στην καθημερινότητα


"Πατρίδα , Θρησκεία, Οικογένεια" - Απόψεις - Νέα Κρήτη\nΤώρα διαβάζετε: "Πατρίδα , Θρησκεία, Οικογένεια"\n"Πατρίδα , Θρησκεία, Οικογένεια"\nΕίναι το τρίπτυχο της εθνικής, θρησκευτικής και κοινωνικής παράδοσης των Ελλήνων, από τα βάθη της Ελληνικής ιστορίας μέχρι και σήμερα.Είναι τα πολυσυζητημένα κυρίαρχα ιδανικά που μεταδόθηκαν από γενιά σε γενιά και κράτησαν τον Ελληνισμό ζωντανό, μέσα από τις πολυάριθμες κατακτητικές επιδρομές αλλοφύλων, που δέχτηκε διαχρονικά αυτός ο πολύπαθος μοναδικός ιστορικός τόπος της γης.\nΌλοι οι αγώνες των Ελλήνων και ο αξιοζήλευτος υπέρλαμπρος πολιτισμός που δημιούργησαν, στηρίχτηκε στη διαφύλαξη και την ανάδειξη αυτών των σπουδαίων ανθρώπινων ιδανικών.\nΊσως για αυτό το λόγο εξηγείται η επιτυχία πραγματοποίησης του ιστορικού Ελληνικού θαύματος, με τη διατήρηση ακέραιης της Ελληνικής πολιτιστικής, αλλά και θρησκευτικής μας ταυτότητας.\nΣήμερα στην Ελλάδα της οικονομικής κρίσης, της αδιαμφισβήτητης και ανεγνωρισμένης ηθικής, πολιτικής και οικονομικής παρακμής, εύλογα και δικαιολογημένα γεννάται το ερώτημα:\nΠοια είναι η σχέση, η θέση και το ενδιαφέρον των σημερινών νεοελλήνων, για τα πατροπαράδοτα ανθρώπινα ιδανικά που υπηρέτησαν οι πρόγονοί τους και αγωνίστηκαν με θυσίες και αίμα να τα διατηρήσουν και να τους τα παραδώσουν αναλλοίωτα;\nΣήμερα η αγάπη για την πατρίδα των Ελλήνων κοντεύει να χαθεί. Κυριαρχεί η ιδιοτέλεια και ο ατομικισμός. Στηρίζεται και επιζητείται κυρίως το προσωπικό συμφέρον σε κάθε του μορφή, συντεχνιακό, οικονομικό, πολιτικό και δεν προασπίζεται το δημόσιο συμφέρον. Οι πολίτες και οι πολιτικοί απαξιώνουν το γενικό καλό και ενδιαφέρονται μόνο για το δικό τους.\nΤα λόγια αυτά δεν είναι εικασίες, ούτε υπερβολές. Είναι πραγματικότητα που τη ζούμε σήμερα, αφού οι Έλληνες και οι πολιτικοί τους σπατάλησαν την περιουσία της πατρίδας τους, την καταχρέωσαν και την υποδούλωσαν κάτω από το ζυγό του Ευρωπαϊκού παγκόσμιου δεσποτισμού. Θα ήταν άδικο εάν θεωρούσαμε ότι όλοι οι Έλληνες ευθύνονται για τα εν λόγω νοσηρά παρακμιακά φαινόμενα. Αυτό είναι έργο μιας μικρής μειοψηφίας που κυριαρχεί με όπλα το λαϊκισμό και το ψέμα, ενώ η μεγάλη πλειοψηφία του λαού εκδηλώνει εφησυχασμό, ευκολοπιστία και αδράνεια.\nΗ θρησκεία για την πλειοψηφία των Ελλήνων δεν βρίσκεται στην ίδια μοίραμε την πατρίδα τους, έχει βαθιές ρίζες και κρατάει γερά στη συνείδησή τους,όμως τελευταία παρατηρείται προσπάθεια απαξίωσης και υποβάθμισης του\nρόλου της. Ένα επίκαιρο παράδειγμα είναι η αναγγελία της πρόθεσης εκμέρους της κυβέρνησης για την κατάργηση του μαθήματος των θρησκευτικώνστα σχολεία. Βέβαια για τη θρησκεία μας δεν υπάρχει η λέξη υποχρεωτικό,\nγιατί αυτό υποκρύπτει πίεση. Υπάρχει όμως η λέξη αναγκαίο και είναιαναγκαίο το μάθημα των θρησκευτικών στα σχολεία. Είναι το μάθημα που θα διδάξει στα παιδιά τις ηθικές ικανότητες και αξίες τις οποίες δεν καλλιεργούν\nτα υπόλοιπα μαθήματα, τα οποία θεωρούνται σημαντικά σε άλλα θέματα.Τα παιδιά πρέπει να διατηρούν ανοιχτό πνεύμα και να διδάσκονται θρησκευτικά και για άλλες θρησκείες, γι αυτό το μάθημα των θρησκευτικών\nκρίνεται απαραίτητο στη διαμόρφωση της ελεύθερης θρησκευτικής συνείδησης. Η θρησκεία και όχι η θρησκοληψία, αποτελεί σημαντικό στοιχείο για την ομαλή κοινωνική συμβίωση και η αθεΐα που σκόπιμα καλλιεργείται\nστις μέρες μας, δεν υπηρετεί το συμφέρον του λαού, αφού τον οδηγεί στην ατομική και εθνική υποδούλωσή του.\nΤο τρίτο ανθρώπινο ιδανικό της κοινωνίας των ανθρώπων είναι η οικογένεια. Σ' αυτήν κτίζονται οι βάσεις για την ανάπτυξη των ανθρώπινων αξιών, της τιμής, του ανθρωπισμού και της διαμόρφωσης ανθρώπινων χαρακτήρων.\nΑνθρώπινες συμπεριφορές όπως η μισαλλοδοξία, ο εγωισμός, η απληστία, η ακολασία και η κακώς εννοούμενη κοινωνική απελευθέρωση που κυριαρχούν στην Ελληνική κοινωνία, πλήττουν και υποβαθμίζουν το ρόλο της\nπραγματικής οικογένειας. Η αθεΐα, η αγαμία, η άρνηση των μυστηρίων του γάμου και της βάπτισης, πλήττουν σοβαρά το υπέρτατο κοινωνικό ιδανικό, απαραίτητο συστατικό στη διαμόρφωση υγιούς ανθρώπινης και χριστιανικής\nκοινωνίας. Με όλα τα παραπάνω αναφερθέντα συμπτώματα της σύγχρονης Ελληνικής κοινωνικής και πολιτικής ζωής, συμπεραίνεται ότι το πρόβλημα δεν είναι πρωτίστως οικονομικό όπως όλοι νομίζουν.\nΕίναι ένα επικίνδυνο φαινόμενο παρακμής που τροφοδοτείται από την αδυναμία των Ελλήνων να αντισταθούν, να κρατήσουν ψηλά και να υπερασπιστούν με πίστη και αποφασιστικότητα, τα πανάρχαια πατροπαράδοτα ιδανικά.\nΤην Πατρίδα, τη Θρησκεία και την Οικογένεια!


Ο Έλληνας που έχει ταξιδέψει σε όλες τις χώρες του πλανήτη μιλά στο Passenger.gr - Passenger\nΤον έχουν χαρακτηρίσει, ως τον “Έλληνας που κατέκτησε τους 2 πόλους», και κατέχει μία θέση στο βιβλίο Guiness ως ο πιο πολυταξιδεμένος άνθρωπος στον κόσμο! Έχει ταξιδέψει σε όλες τις χώρες, και είναι ο πρώτος Έλληνας που πάτησε το πόδι στον αφιλόξενο τόπο του Βορείου αλλά και του Νοτίου Πόλου, υψώνοντας μάλιστα και την ελληνική σημαία.\nΟ Χαράλαμπος Μπιζάς από την Άρτα με εφαλτήριο την αγάπη του για τα ταξίδια και την περιπέτεια, ξεκίνησε κάτι το οποίο για τους περισσότερους αποτελεί ένα άπιαστο όνειρο…Ξεκίνησε, τον γύρο του κόσμου!\nΟ “Έλληνας Μαγγελάνος, μίλησε στο Passenger.gr, για τις εμπειρίες του, για όλες τις δυσκολίες και τις συγκινητικές στιγμές που έζησε, αλλά και για τα επόμενα ταξίδια του.\nΠότε ξεκινήσατε τα ταξίδια και σε πόσες χώρες του κόσμου έχετε βρεθεί;\nΞεκίνησα να πρώτο ταξιδεύω όταν ήμουν φοιτητής με το σακίδιο στην πλάτη.Τα πρώτα ταξίδια ήταν στις γειτονικές χώρες (Βουλγαρία, Ρουμανία, Τουρκία κλπ). Όταν ένιωσα αυτοπεποίθηση αποφάσισα το μεγάλο ταξίδι στην Ασία. Πήγα με το οτοστόπ στην Ινδία μέσω Περσίας και Αφγανιστάν.\nΣτην Σρι Λάνκα ζήτησα από κάποιον Έλληνα καπετάνιο και με προσέλαβε σαν ναύτη. Ταξίδεψα με το πλοίο μέχρι τη Μοζαμβίκη και τη Νότιο Αφρική. Μετά από δυο μήνες καταλήξαμε στη Βαλτιμόρη στην Αμερική. Αφού ξεφορτώσαμε μετάλλευμα σε διάφορα λιμάνια μετά από ένα μήνα επέστρεψα αεροπορικώς στην Ελλάδα. Είχα ακόμη ένα μάθημα να δώσω για να αποφοιτήσω.\nΤο 2004 ολοκλήρωσα τις επισκέψεις μου σε όλες τις χώρες του κόσμου που τότε ήταν 194. Το 2011 που έγινε ανεξάρτητο το Νότιο Σουδάν πήγα και το επισκέφθηκα ακόμη μία φορά.\nΟι συνήθειες ποιου λαού σας έκαναν μεγαλύτερη εντύπωση;\nΟι Ιάπωνες είναι ένας λαός που παρ ότι φαινομενικά μοιάζει με τους άλλους Ασιάτες , εν τούτοις είναι ένας ολόκληρος διαφορετικός κόσμος σαν να βρέθηκε στη Γη από άλλον πλανήτη. Δείχνουν ευγένεια, σεβασμό στον συνομιλητή , υποκλίνονται , είναι σχολαστικοί με την καθαριότητα που έχει διαστάσεις θρησκευτικές και δείχνουν τρομερή αφοσίωση στην παράδοση.\nΑπό όσα μέρη έχει επισκεφτεί, ποια τρία θα αξιολογούσατε ως κορυφαία και γιατί;\nΓια να μην πλατειάζω και χαθεί η ουσία θα τα αναφέρω με αυστηρά κριτήρια εντυπώσεων που κάνουν στον κάθε ταξιδιώτη.\nΠρώτη και με διαφορά είναι η Ανταρκτική χάρις στα απίστευτης μεγαλοπρέπειας τοπία. Παγετώνες, βραχώδη τοπία και ατέλειωτη μαγεία με τις χιλιάδες φώκιες, τους πιγκουίνους και τις φάλαινες. Δεν είναι χώρα, είναι το μεγαλύτερο εθνικό πάρκο του πλανήτη!\nΜετά έρχεται η Βενεζουέλα με τα τρομερά τοπία και τα τραπεζοειδή βουνά , τα Τεπούι. Ανάμεσα τους τα συγκλονιστικά Ροράιμα και Αγιαντεπούι από όπου πέφτουν στο χάος οι καταρράκτες Ειντέλ. Τρίτο μέρος είναι η Αγκόλα και ιδιαίτερα ο νότος όπου ζουν οι τελευταίες 12 αυθεντικές φυλές του πλανήτη όπως οι Τούα, οι Μουκμπάλ και οι Νγκεντελεγκε. Χρώματα , κομμώσεις, στολίδια και γλώσσες που ακόμα και οι ανθρωπολόγοι δυσκολεύονται να κατατάξουν σε ομάδες.\nΠού δοκιμάσατε το πιο νόστιμο φαγητό;\nΧωρίς περιστροφές και πολλές εξηγήσεις, στο Αζερμπαιτζάν. Μια κουζίνα παραγνωρισμένη που δεν δημιούργησε brand name όπως η Ιταλική, η Ελληνική, η λιβανεζική ή ακομα και η ουζμπεκική. Είναι πλημμυρισμένη με αρωματικά βότανα και χόρτα , συνδυασμούς που είναι καταπληκτικοί.\nΠοια εμπειρία θα σας μείνει αξέχαστη;\nΤο ότι έμεινα στο νησί Νιουαφοόυ του Ειρηνικού 15 μέρες. Το αεροπλάνο δεν ήλθε ποτέ για την πτήση της επιστροφής. Μοιραία έμεινα περιμένοντας οτιδήποτε μέσο θα με έφερνε πίσω στην πρωτεύουσα της Τόνγκα για την 40 ωρών πτήση επιστροφής στην Ελλάδα. Βολεύτηκα όσο καλλίτερα μπορούσα στην κατοικία του ιερέα του Νιουαφόου και άρχισα να γνωρίζομαι με τους Πολυνήσιους που με αγκάλιασαν κι με έκαναν μέλος της κοινωνίας τους. Σκούπιζα την εκκλησία , πήγαινα στον όρθρο στις 5 το πρωί και ήμουν ο προσκεκλημένος του νησιού. Νοιάζονταν για μένα. Την 15 η μέρα εμφανίστηκε ο….«Αγιος Χαράλαμπος» . Ένα ταλαιπωρημένο μικροσκοπικό φεριμποτ που έκανε 30 χρόνια την διαδρομή Πέραμα –Σαλαμίνα και τώρα βρήκε νέα καριέρα στον Ειρηνικό. Πολλοί κλάψαμε την ημέρα που έφυγα απ το νησί των πρωτόπλαστων.\n7.Ποια είναι τα επόμενα ταξίδια που σχεδιάζετε και ποιος είναι ο επόμενος σας στόχος;\nΤα ταξίδια μου εδώ και αρκετό καιρό έχουν στόχο λαούς και φυλές που εξακολουθούν να αντιστέκονται στην δυτικοποίηση και περιοχές του κόσμου με εξωγήινα τοπία.\nΤέτοια είναι οι φυλές των Μπαουζί στην Δυτική Νέα Γουινέα , τα όρη Τιμπεστί στο Βόρειο Τσαντ, το νησί Midway, το Wake , το Kure to Bikini και το νησί Heard, οι καταρρακτες Χιριχιριμο στη Κολομβία , οι Κουγκε στο Γκαμπόν. Ο κρατήρας Νταρβαζα στο Τουρκμενισταν και Νιυρακόνγκο στο Δημοκρατικό Κονγκο. Το πάρκο Οντζαλα στο Κονγκό , οι φυλές της Νιγηρίας και άλλα. Το κοντινότερο ταξίδι από σήμερα που είναι προγραμματισμένο για την χερσόνησο Ταϋμύρ της Αρκτικής Ρωσίας για να ακολουθήσω τους νομαδες Ντολγκάνους που αναζητούν βοσκοτόπια για τους ταράνδους.\n4. Ποια θα ήταν η γνώση που θα θέλατε να μεταφέρετε στους Έλληνες πολίτες μετά από τόσα ταξίδια;\nΠρώτα θα έλεγα ότι «ο πλανήτης δεν πλάστηκε μόνο για εμάς» ! Όταν ταξιδεύουμε να αφήνουμε στο σπίτι μας τις συνήθειες μας και προσπαθούμε να βιώσουμε τον κόσμο όπως αυτός είναι χωρίς να αγωνιζόμαστε να τον φέρουμε στα μέτρα μας. Το παστίτσιο της μαμάς μας θα το ξαναβρούμε όταν γυρίσουμε στην Ελλάδα. Αν πας και γυρίσεις χωρίς να σου έχει αφήσει τίποτε ένα ταξίδι , τότε κλείσε ένα ωραίο ξενοδοχείο στα Καμένα Βούρλα. Δεν χρειάζεται να ταξιδέψεις.\nΔοκίμασε τοπικές γεύσεις , άκου προσεκτικά τους ήχους της γλώσσας των ντόπιων και απόλαυσε το κρύο ή τη ζέστη όπως οι ντόπιοι.Τότε θα τους καταλάβεις καλύτερα και θα κάνεις τον εαυτό σου σοφότερο.


Με κάθε επισημότητα η μετακομιδή των οστών των απόγονων του Καραϊσκάκη\nadmin 30 Απρίλιος, 2019 21 Views\nΙδιαίτερη ημέρα η Δευτέρα της Διακαινησίμου 29 Απριλίου 2019για το Μαυρομμάτι Καρδίτσας καθώς στο πλαίσιο των εορτασμών “Καραϊσκάκεια” πραγματοποιήθηκε η μετακομιδή των οστών των απογόνων του Γεωργίου Καραϊσκάκη στην γενέτειρα του ήρωα της Επανάστασης του 1821.\nΕιδικότερα μεταφέρθηκαν στο Μαυρομμάτι σε μνημείο που κατασκευάστηκε στο προαύλιο της κεντρικής εκκλησίας του Αγίου Νικολάου από το 1ο Κοιμητήριο Αθηνών τα οστά του γιού του Γεωργίου Καραϊσκάκη, Σπυρίδωνα και της συζύγου του Μαρίας Κομνηνού –Βαρβάκη, των εγγονών του ήρωα Γεωργίου και της Ελισσάβετ Σπ. Καραϊσκάκη, καθώς και των δισέγγονων Σπυρίδωνα, Ιωάννη και Ιουλίας. Είχαν προηγηθεί ενέργειες από το 2011 από το Σύλλογο Απανταχού Μαυρομματιανών Καρδίτσας “Καραϊσκάκης”, του Πολιτιστικού Συλλόγου Μαυρομματίου ΄΄Ο Καραϊσκάκης”, Δήμου Μουζακίου, πολιτικών, πολιτιστικών φορέων και ιδιωτών ώστε να ανταποκριθεί θετικά το Δημοτικό Συμβούλιο Αθηνών.\nO Σεβασμιώτατος Μητροπολίτης μας κ. Τιμόθεος, προέστη της επισήμου Δοξολογίας και του ιερού μνημοσύνου υπέρ αναπαύσεως της ψυχής του κεκοιμημένου οπλαρχηγού της Ελληνικής Επαναστάσεως Γεωργίου Καραϊσκάκη και των απογόνων του στον Ιερό Ναό Αγίου Νικολάου Τ.Κ. Μαυρομματίου.\nΑκολούθως, προέστη της ιεράς Λιτανείας της εικόνος του Αγίου Γεωργίου του τροπαιοφόρου μέχρι την κεντρική πλατεία του Τ.Κ. Μαυρομματίου, όπου και τέλεσε επιμνημόσυνη δέηση ενώπιον του έφιππου ανδριάντα του οπλαρχηγού της Ελληνικής Επαναστάσεως Γεωργίου Καραϊσκάκη.\nΠροηγούμενο άρθρο Νέα αντιπλημμυρικά έργα για την Π.Ε. Καρδίτσας\nΕπόμενο άρθρο Όλοι στις απεργιακές συγκεντρώσεις της Πρωτομαγιάς